utils prefix normal JERNESALT - Lorenz\nARTIKEL FRA JERNESALT - 22.01.03.\nNedbrydningen af det menneskelige\nFølelser og værdier en del af virkeligheden\nModviljen mod hierarkisk struktur\nTilfældighed og nødvendighed\nDen østrigske adfærdsforsker, psykolog og filosof Konrad Lorenz (1903-89), der i 1973 modtog Nobelprisen i fysiologi /medicin sammen med de to andre fremtrædende adfærdsforskere eller etologer Karl von Frisch og Nicolaas Tinbergen, er mest kendt for sine populære bøger om dyr og måden at komme 'på talefod' med dem på. Han opdagede bl.a. fænomenet 'prægning' af dyreunger, den meget tidlige påvirkning af dem som bestemmer deres adfærd for resten af livet. Han prægede eksempelvis ællinger og gæslinger ved at tage dem fra moderen straks efter udklækningen og selv optræde som erstatningsmoder for dem. Det indebar at de fulgte ham overalt, hvad enten han tog en svømmetur i søen eller gik rundt inde i sit hus.\nMen han overførte sine erfaringer med dyrene til menneskeverdenen og især til studiet af menneskets socialadfærd. Det førte til bøger som "Det såkaldt onde" (1963) om den menneskelige aggression, "Den civiliserede menneskeheds otte dødssynder" (1973) om de processer der truer menneskeheden, "Bagsiden af spejlet" (1973) om erkendelses- og virkelighedsproblemet, og "Nedbrydningen af det menneskelige" (1983) om miljøproblemerne. Han sprængte hermed fuldt bevidst fagbegrænsningen og indlod sig på en tværfaglig vurdering af menneskets adfærd og samfundsproblemer. Men det taler fagfolk helst ikke om. De fleste af dem er hunderædde for at begive sig ind på felter, hvor de snævre naturvidenskabelige kriterier begynder at blive usikre og utilstrækkelige - hvad fx. den aktuelle Lomborg sag er et udmærket eksempel på. Men i modsætning til Lomborg så var Lorenz på miljøaktivisternes side. Han er ligefrem blevet kaldt 'De grønnes Ayatollah'.\nFor Lorenz' vedkommende har fagfolkenes angst betydet, at man fortier, hvad Lorenz udviklede sig til, nemlig en stor filosof, der virkelig havde noget at byde på i sine kritiske analyser af den moderne civilisation. Bl.a. omtaler den danske encyklopædi ikke Lorenz' ovennævnte tre bøger fra 1973 og 1983 med �t ord og betegner ham heller ikke som filosof, skønt han faktisk var doktor i filosofi og i 1941 blev kaldet til Kants gamle lærestol i filosofi i K�nigsberg i det daværende Øst-Preussen.\nI verdenskrigens sidste del fungerede han som læge ved et hospital i Posen (det nuværende polske Poznan). Fra 1944 til 1948 var han russisk krigfange, men 'den forrykte professor', der gik og kommunikerede med fugle i lejren, var så heldig at blive opdaget af en russisk officer, der vidste noget om hans forskning, og det medførte særstatus. Han benyttede fritiden til - uden tilgængeligt bibliotek - at skrive sit filosofiske hovedværk (på papir fra cementsække), og han fik lov til at tage manuskriptet med sig, da han blev løsladt. Det var dette arbejde der 25 år senere blev udgivet under titlen "Bagsiden af spejlet".\nLorenz betegnede sig i "Det såkaldt onde" som "inkarneret darwinist, professionel kausalforsker og overbevist hypotetisk realist", og det er væsentligt at holde fast i, fordi han dermed angiver, at han på ingen måde har bevæget sig væk fra naturvidenskaben, men derimod til fulde forstået, at en forsker ikke kan være kausalforskende realist uden at forstå og være bevidst om forholdet mellem det erkendende subjekt og den objektive virkelighed. I "Bagsiden af spejlet" formulerer han sin tro på, at kulturmenneskeheden er på vej til en selverkendelse der bygger på naturvidenskabens resultater på et højere niveau, og at mennesket som art står ved et vendepunkt derved at der netop nu er en potentiel mulighed for en ufattelig meget højere udvikling for menneskeheden.\nHan vender sig i samme skrift mod såvel den gængse realisme som den gængse idealisme. Den første er sig ikke bevidst, at det reflekterende menneske selv er et spejl, og den sidste vender den reale verden ryggen. Begges synsretning forhindrer dem i at se, at spejlet - det reflekterende fænomen - har en bagside, der ikke giver noget billede, at spejlet altså ikke er ren refleksion. - Eller med andre ord: Det fysiologiske apparat, hvis funktion består i erkendelse af den reale verden, er ikke mindre virkeligt end den. En reflekterende selvudforskning af den menneskelige kultur må baseres på den hypotese, at virkeligheden eksisterer uafhængigt af den menneskelige erkendelse, men at refleksionen og det tilgrundliggende fysiologiske apparat er udviklet i tilpasningen til den virkelighed der er under evolution.\nAggressivitetsdriften Til toppen Næste\nI "Det såkaldt onde" beskæftiger Lorenz sig først og fremmest med aggressivitetsdriftens positive og negative betydning for mennesket og samfundet, idet han afliver den udbredte forestilling om at udøvelse af aggressivitet altid er af det onde. Den har tværtimod været absolut nødvendig i udviklingen, men har givetvis også bevirket en ekstrem fremavl af alle såkaldt "krigeriske dyder", som stadigvæk for mange mennesker står som efterstræbelsesværdige idealer. Fremavlen skyldes, at den intraspecifikke selektion - den udvælgelse der finder sted inden for arten - udviklede sig uheldigt, da menneskene opfandt våbnene og overvandt en af de største trusler fra omverdenen, nemlig truslen fra rovdyrene. For så begyndte kampen at dreje sig om konkurrencen med artsfæller. Krigen blev den faktor der kom til at bestemme den fortsatte udvælgelse.\nUnder alle omstændigheder forsvinder aggressivitetsdriften eller andre på instinkterne hvilende drifter ikke fra menneskelivet, blot fordi kulturdannelsen tager fat. Denne er tværtimod afhængig af at drifterne fungerer og kanaliseres ind i de rette, socialt acceptable baner. Problemet er blot, at den instinktive adfærd ikke kan opdæmmes i længere tid uden at blive udløst. Tværtimod synker tærskelværdien for udløsende påvirkninger. Samfundet kan hverken forhindre udløsning ved moraliseren eller ved abstraheren fra instinkternes eksistens og virkemåde, slet ikke i de moderne, stærkt overbefolkede samfund, hvor mennesket er stuvet sammen i stadig større byer med stadig ringere muligheder for udfoldelse af sund, ikke-frustrationsbetinget driftsaggressivitet.\nMoralen er altid kun en kompensation til instinkterne - og den bør ikke, som det er almindeligt i de religiøse systemer, fx jødedommen med dens påbud og forbud fra Moses, ses som et sæt af absolutter, hævet over instinkterne, men som en relativ faktor der indgår i funktionel helhed med instinkterne og dermed med følelserne. Der kræves en følelsesmæssig faktor for at forvandle en fornuftsmæssig erkendelse til et imperativ, et moralsk påbud eller forbud. Det er nede i det ubevidste eller underbevidste, i de lag af sjælelivet som den menneskelige fornuft kun har indirekte adgang til, at det instinktive og det tillærte danner den meget komplicerede struktur, hvoraf impulsen til alle vore handlinger opstår.\nMennesket er ikke ondt fra naturens side, fordi det har instinktive tilbøjeligheder, men det er heller ikke godt, fordi det har fået en moral, og det er slet ikke godt nok til at klare det moderne samfundslivs udfordringer. Efter Lorenz' mening stammer faren fra menneskeheden ikke så meget fra magten over de fysiske processer som fra afmagten til at lede den sociale udvikling fornuftigt. Og denne afmagt fører Lorenz igen tilbage til tre 'hovmodige hindringer': uviljen mod at acceptere den dyriske oprindelse, uviljen mod at acceptere de naturlige årsagslove og den idealistiske filosofi (der har skyld i begge former for uvilje).\nBegejstringen Til toppen Næste\nSpecielt �n menneskelig reaktion viser hvor fuldkommen uundværlig en entydig "dyrisk" adfærdsmåde kan være, nemlig begejstringen, for den er behersket af aggressionen. Den bliver refleksagtigt udløst i situationer der kræver kamp-indsats for sociale interesser, især for sådanne der er helliget gennem kulturel tradition. Den situation der udløser optimal begejstring er truslen mod fælles værdier, en besnærende førerskikkelse og det størst mulige antal med-henrevne. En situation vi kender fra hele verdenshistorien og som vi stadigvæk dagligt kan opleve på tv i reportager fra lande hvor demagoger folder sig ud.\nMen det må aldrig glemmes, at begejstring er et af menneskets ægte instinkter med sin egen adfærd og sine egne udløsningsmekanismer, og at den med Lorenz' ord kan frembringe en så overordentlig befriende oplevelse, at dens fristelse er næsten uimodståelig. Hvad der igen forklarer de massepsykologiske fænomener vi forbinder med nazismen og kommunismen, og i nyeste tid med fundamentalisme i Mellemøsten, Iran og Irak.\nProblemet er blot, at begejstringen og dermed aggressionen er uundværlig til opnåelse af alle høje menneskelige mål, herunder venskab, kærlighed, selvagtelse og - latter. Det vil altså være alt andet end fornuftigt at prøve at bekæmpe begejstringen, fordi den fysiologisk har rod i aggressivitetsdriften.\nFornuftige forholdsregler til regulering af aggressionen og begejstringen er ifølge Lorenz:\nDen katharsis som opnås ved at afreagere aggressionen på erstatningsobjekter. Fx som det bruges i terapi afreagere raseri ved at slå i en pude i stedet for at slå på et andet menneske.\nEn nyorientering af aggressionen som leder den væk fra krigen og ødelæggelsen, fx sportskampe, der dog også kender til udartninger blandt publikum, der ikke kan og måske heller ikke vil styre sig.\nDen kyndige og kritiske beherskelse af begejstringsreaktionen gennem en forøgelse af identificeringer som ikke begrænser sig til grupper eller partier.\nDe kollektive menneskelige foretagender som kunst og videnskab hvis opgave er at begejstre for værdier som er universelle, fælles for alle.\nDen latter og humor, som afbøjer konfrontation og skaber gensidig forståelse og respekt.\nDødssynderne Til toppen Næste\nDen civiliserede menneskeheds otte dødssynder er ifølge Konrad Lorenz overbefolkningen, miljøets ødelæggelse, menneskets kapløb med sig selv, følelsernes varmedød, det genetisk forfald, bruddet med traditionen, modtageligheden for indoktrinering og kernevåbnet.\nBogen er som nævnt skrevet i 1973, og derfor var kernevåbnets eksistens naturligvis et vigtigt element i analysen af de vigtigste trusler mod menneskeheden. I dag kan vi se, at kernevåbnet i striden mellem den kolde krigs to parter var velegnet til at sikre den såkaldte terrorbalance, fordi det efterhånden stod klart, at kernevåbnet var uegnet til brug, når dets udløsning til bekæmpelse af fjenden ville medføre den allerstørste risiko for udløserens egen udslettelse.\nBrugen af kernevåben kom således ind under det filosoffen Johs. Witt-Hansen betegnede som afmagtspostulater: Det er umuligt at løse internationale konflikter med atomvåben, da deres anvendelse medfører totaldestruktion af stridens parter (jf. artiklen om afmagtspostulater). Det skal dog tilføjes, at dette rationelle argument jo ikke forhindrer anvendelsen af a-våben fra gale diktatorers side. De kan nemlig være af en sådan kaliber, at de vil foretrække totaldestruktionen frem for overgivelsen eller nederlaget, hvad der som bekendt er en af grundene til at det internationale samfund er stærkt bekymret over Nordkoreas faktiske og Iraks eventuelle besiddelse af våbnet.\nMiljøtruslerne Til toppen Næste\nMen når man taler om civilisationens dødssynder i dag gælder, at andre problemer forekommer vigtigere som trussel mod miljøet end kernevåbnet, det gælder fx CO2 udslippet, energiforbruget og overbefolkningen..\n1) Sammenstuvningen af mange mennesker på meget trang plads fører ifølge Lorenz ikke alene gennem udmattelsen og tilsandingen af forbindelserne mellem mennesker indirekte til manifestationer af umenneskeliggørelse, men udløser også helt umiddelbart aggressiv adfærd. I alle storbyer verden over ses et stigende antal af mennesker der ikke er tilpasset de gældende sociale normer.\n2) Menneskets økologi forandrer sig mange gange hurtigere end alle andre levende væseners. Tempoet bestemmes af det tekniske fremskridt, hvis hastighed forøges bestandigt og i geometrisk proportion. Derfor kan mennesket efter Lorenz' mening ikke undgå at fremkalde vidtrækkende forandringer og alt for ofte det totale sammenbrud i det økosystem det lever i og af. Livsgrundlaget for hele planeten er nemlig ikke uudtømmelig, selvom mange hævder det. Det er som bekendt et spørgsmål der er stor uenighed om mellem forskerne den dag i dag, og hvis løsning desuden vanskeliggøres af det faktum, at ingen instans i verden er i stand til at styre miljøet overhovedet. I realiteten befinder menneskeheden sig her i en afmagtssituation.\n3) For Lorenz var der noget alvorligt galt fat med det psykiske og sociale miljø i det moderne samfund. Det var allerede klart for 30 år siden, men er blevet endnu tydeligere i dag, hvor stress for alvor er kommet på tapetet. En af årsagerne er, at det overvældende flertal af nutidens mennesker ifølge Lorenz kun betragter d�t som en værdi der giver succes i den ubarmhjertige konkurrence, og som man kan overgå sine medmennesker med. Ethvert middel der er tjenligt til dette formål ligner en værdi, men det er bedrageri, siger han. Utilitarismens eller nyttefilosofiens fejltagelse er en forveksling af middel og mål.\nDet ligger magthaverne fra alle politiske retninger på sinde at fremme både pengebegæret og det opslidende jag, selvom begge ellers set ud fra et psykologisk synspunkt tilføjer mennesket mere skade end gavn på sjælen.\nAngsten spiller her en væsentlig rolle, og den ser vi alle steder i form af angsten for at blive overhalet i kapløbet, angsten for fattigdom, angsten for at træffe forkerte beslutninger og angsten for ikke at være hele situationen voksen. Angst under enhver form er efter Lorenz' mening utvivlsomt den vigtigste faktor der undergraver moderne menneskers sundhed og giver dem forhøjet blodtryk, skrumpenyrer, blodpropper i en ung alder og lignende 'hyggelige' sager.\nDesuden bidrager angsten og hastværket til at berøve mennesket dets væsentligste egenskaber, ikke mindst refleksionen. Og noget sådant er undergravende, for et væsen der holder op med at reflektere er i fare for at miste alle de specifikt menneskelige egenskaber og evner.\nMenneskehedens økonomiske kapløb med sig selv er så alvorligt, at det ifølge Lorenz må betragtes som tilstrækkeligt til i sig selv fuldstændigt at tilintetgøre menneskeheden.\n4) Hertil kommer forskydningen i lyst-ulyst-økonomien. Det moderne menneske har gennem sit stadigt mere omfattende herredømme over omverdenen ganske selvfølgeligt forskudt 'markedssituationen' i denne lyst-ulyst-økonomi i retning af en stadig større modvilje mod alle stimulussituationer der fremkalder ulyst, og en lige så stor 'sløvhed over for alt hvad der fremkalder lyst', som Lorenz kalder det, idet han hentyder til manglende finfølelse for lystens umådelige rigdom på nuancer og facetter. Resultatet er et utålmodigt krav om øjeblikkelig tilfredsstillelse af alle opdukkende ønsker. Ydermere giver den moderne teknologi og farmakop� muligheder for i en hidtil ukendt målestok på kunstig vis at yde hjælp til den almenmenneskelige stræben efter at undgå ulyst.\nDenne "emotionelle varmedød", som Lorenz kalder den, truer tilsyneladende på en ganske særlig måde de glæder og sorger der nødvendigvis er resultat af vore sociale forbindelser, af vore bånd til ægtefæller og børn, til forældre, slægtninger og venner. Og det er yderst uheldigt for såvel individernes liv som samfundslivet.\n5) Konrad Lorenz var ud fra sine studier ikke i tvivl om, at alt kulturelt samfundsliv som forudsætning har menneskets evne til at tøjle sine drifter, men han var heller ikke i tvivl om, at det herredømme som fornuften og ansvarsbevidstheden udøver, ikke er af ubegrænset styrke. Der er nogle der evner at tøjle deres drifter, men andre der ikke evner det. Og det giver problemer.\nArten homo sapiens som sådan råder ganske vist over et højt differentieret system af adfærdsformer, der på nøjagtig samme måde som systemer med immunreaktionen i 'cellestaten' tjener til udskillelse af samfundsfarlige snyltere. Men i nyere tid er der som følge af en stadigt mere vidtgående hensyntagen til menneskerettighederne stigende modstand mod udskillelsen af afvigere af nogen art. Man nøjes i demokratierne ikke med at statuere som princip, at alle mennesker er lige efter loven, men hylder den illusion, at alle er lige meget værd for samfundet og udviklingen.\nMen ingen er i tvivl om, at følelsesfattige mennesker er uhyre svære, for ikke i mange tilfælde at sige umulige, at gøre til gode samfundsborgere. Følelsesfattigdommen kan have sin grund i manglende personlig, social kontakt med moderen i de første leveår, for dette savn vil alt andet lige bevirke at mennesket bliver uegnet til at knytte sociale forbindelser. Men den farligste er ifølge Lorenz, at afskaffelsen af den naturlige retsfølelse gennem vore dages tilbøjelighed til absolut tolerance forstærkes af den efter hans mening pseudodemokratiske behavioristiske doktrin, at al menneskelig adfærd er tillært, så alle mennesker kan formes efter opdragernes forgodtbefindende.\nUtallige unge mennesker, noterer Lorenz, er fjendtligt indstillet mod den moderne samfundsorden og følgelig også mod deres forældre. Og selve det forhold, at de som en selvfølge venter, at samfundet og forældrene skal forsørge dem, viser deres infantilisme. Barnlighed er et af de vigtigste, mest uundværlige og i ædleste forstand humane træk hos mennesket - bl.a. uhyre vigtigt i alle kreative processer i form af nysgerrighed, legelyst og eksperimenteretrang, men den kan blive ødelæggende, hvis den udvikler sig på en sådan måde, at den i ungdomsårene bliver en hindring for modning.\nDette er galt nok for de enkelte individer der fastholdes i deres barnlighed eller umodenhed, men hvis den civiliserede menneskeheds tiltagende infantilisme og voksende ungdomskriminalitet faktisk skyldes genetiske forfaldssymptomer - at de arvelige egenskaber er blevet ringere, fordi de dårligst udrustede får flere børn end de godt udrustede - så svæver vi efter Lorenz' mening i stor fare.\nDet er virkeligt et tabu Lorenz her berører, fordi vores sociale system i velfærdssamfundet forlængst har ophøjet det til en rettighed at få børn, uanset evne til at forsørge dem og sikre deres sociale tilpasning. Dette humane system suspenderer effektivt den naturlige udvælgelse, men er ude af stand til at tage højde for det forfald der dermed sker i biologisk henseende. Man vil af humanitære grunde hverken tolerere positiv eller negativ eugenik, og lukker øjnene for de langsigtede følger.\n6) En stor fare er også det mere systematiske traditionsbrud der har været almindeligt i Vesten de sidste tredive-fyrre år. Det er normalt, at unge mennesker i løbet af puberteten begynder at frigøre sig fra hjemmets traditioner, at gå forældrene kritisk efter i sømmene og holde udkig efter nye idealer. Denne frigørelsesproces anser vi for noget positivt, ja nødvendigt i erhvervelsen af uafhængighed og selvstændighed.\nMen generationskløften kan føre til generationskrig og blive ødelæggende, ikke mindst når udviklingstempoet samtidigt betyder at de tillempende forandringer af det overleverede kulturgods som hver generation må indstille sig på bliver stadig større. For det indebærer at den kritiske ungdom til sidst tager skridtet fuldtud og simpelthen betragter den overleverede tradition som totalt forældet og forkastelig. Og hvis der ydermere er en udbredt illusion om at hver ny generation så at sige kan stampe sin egen kultur op af jorden, drager mange unge den ikke alene uholdbare, men katastrofale følgeslutning, at det ville være bedst helt at tilintetgøre forældrenes kultur.\nDette sås i vid udstrækning under det temmeligt gennemgribende ungdomsoprør der satte ind i Vesten i 1968, men som på flere direkte traditionsnedbrydende punkter udartede på en sådan måde, at det efterhånden blev oprørernes egne børn for meget af det gode. Og disses reaktion ser vi nu - i et omfang Lorenz næppe havde forestillet sig.\n7) Ungdomsoprørets force og berettigelse var vel først og fremmest opgøret med den mere eller mindre ubevidste indoktrinering der fandt sted i skole- og uddannelsessystemet op gennem trediverne, fyrrerne, halvtredserne og tredserne, og som indebar en betydelig småborgerlighed og selvtilstrækkelighed. Men som bekendt førte ungdomsoprøret i vid udstrækning til en ny indoktrinering, blot med modsat fortegn. Og da tiden var uhjælpeligt præget af modsætningen mellem parterne i den kolde krig, gik det venstreorienterede oprør desværre også hen i for høj grad at blive en temmelig ukritisk tilslutning til den ene part i konflikten, den kommunistiske. Det helt nødvendige opgør med denne naive partiskhed, men særdeles hårdhændede indoktrinering er først lige ved at komme rigtigt i gang. Den vil være en guldgrube af eksempler på indoktrineringens metoder og farer. Men opgøret vil i sig selv også være et sundhedstegn, et tegn på at ekstremisme efterhånden afsløres og afløses af en mere afbalanceret forståelse af tingenes sammenhæng.\nIdeologisk fanatisme Til toppen Næste\nI modsætning til en videnskabelig sandhedssøgen der består i en vedvarende tilnærmelse til en stadig dybere erkendelse gennem arbejdshypoteser og fri diskussion om disse i kreative miljøer, så er en doktrin af enhver art en absolut sandhed, der forsvares affektbetonet med største stædighed, ja fanatisme. En sådan doktrin bliver et religiøst dogme, også hvor den ikke formelt set udspringer af hvad man i almindelighed og især fra ateistisk side kalder religion, men fx af en ideologi som den nazistiske eller kommunistiske, der begge hævdede at være videnskabeligt sande. Derfor yder en sådan doktrin sine tilhængere samme befrielse som enhver religiøs åbenbaring gør. Alle kendsgerninger der strider imod den bliver benægtet, ignoreret eller fortrængt. Og modstandere af den bekæmpes med alle midler.\nMen som Lorenz påpeger, så bliver indoktrineringen først virkelig satanisk, når den forener store menneskemængder, hele nationer og kontinenter eller hele klasser, i en eneste vildfarelse, således som vi så i Hitler-Tyskland og Sovjetunionen, og den dag i dag ser i Kina, Nordkorea eller Iran og Irak. En sådan indoktrinering og en sådan vildfarelse går ikke alene ud over visse nationer og klasser i en eller anden kortere eller længere periode, men rammer også evolutionen, fordi den forhindrer en gavnlig og ønskelig diversitet i menneskearten.\nLorenz var fuldstændigt overbevist om, at menneskene i vore dage i højere grad end tidligere hindres i deres individuelle realisering på grund af et udspekuleret manipulationssystem. Aldrig før har så store menneskemasser været fordelt på så få etniske grupper, skrev han; aldrig før har massesuggestion været så virksom; aldrig før har manipulatorerne haft en så god reklameteknik bygget på videnskabelige eksperimenter, og aldrig før har de rådet over så pågående massemedier, som de gør i dag. - Dette skrev han i 1973, men det er jo ikke mindre sandt i 2003.\nNedbrydningen af det menneskelige Til toppen Næste\nLorenz' kulturpessimisme kom endnu stærkere frem i den bog om "Nedbrydningen af det menneskelige" som han udgav i 1983, 80 år gammel. I et kort forord kommer han igen ind på faren ved kernevåbnet og sandsynligheden for at menneskeheden ved hjælp af dette våben vil begå selvmord. Desuden trues menneskeheden af en langsom død gennem forgiftning og andre former for tilintetgørelse af det miljø som den lever i og af.\nMen allerværst: "Selvom menneskeheden skulle standse sin blinde og utrolig dumme adfærd i rette tid, trues den dog af en gradvis nedbrydning af alle de egenskaber og præstationer, som udgør dens menneskelighed. Mange tænkere har set dette, og mange bøger rummer erkendelsen af at tilintetgørelsen af miljøet går hånd i hånd med kulturens "dekadence". Men kun få betragter nedbrydningen af det menneskelige som en sygdom, kun få leder efter sygdommens årsager og efter mulige modforholdsregler". Lorenz ville med sin bog hjælpe os med at lede.\nProblemet er, at menneskeånden - selve menneskets viden, kunnen og villen - med den abstrakte tænknings og sprogets hjælp har udviklet sig så hastigt, at den er blevet "sjælens modstander". Den skaber forhold som menneskets naturlige anlæg ikke længere kan magte. Tænkevaner, som stammer fra teknologien, har udviklet sig til doktriner i et teknokratisk system, som er beskyttet ved selvimmunisering. Teknokratiet har en overorganisering til følge, hvis umyndiggørende virkning tager til samtidig med det antal mennesker der skal organiseres. Og på det kulturelle område savnes den mangfoldighed af vekselvirkninger som er en forudsætning for enhver skabende udvikling.\nMen trods adskillige ubrydelige onde cirkler i den tekniske og økonomiske udvikling er der ifølge Lorenz stadig håb. Det er muligt hos ungdommen på ny at vække den værdifornemmelse for det smukke og det gode, som undertrykkes af scientismen, troen på videnskaben som det eneste saliggørende, og den teknomorfe tænkning. Vi må begynde med at indøve den helhedsopfattelse, som er det eneste der kan skabe sans for harmonier. Dette forudsætter igen, at vi skaber så snæver kontakt som muligt med den levende natur i en så tidlig alder som muligt.\nKonkret påpeger Lorenz, at det må være demokratiets mål at skabe et kompromis mellem den orden, der er blevet absolut nødvendig på grund af menneskenes uhyre antal, og opretholdelsen af den handlefrihed for individet, som hører med til menneskerettighederne. Men befolkningstilvæksten gør dette vanskeligere og vanskeligere. Der samles ganske enkelt for megen magt i for få menneskers hænder. Og meget få mennesker er efter Lorenz' mening i stand til at bevare deres fulde menneskelighed i en magtposition. Magtbrynde er en meget real sygdom, som han skriver, idet han i denne forbindelse gør opmærksom på, at det er en fejltagelse at tro at verden regeres af politikere. Bag dem står som den virkelige tyran storindustrien. Rustningskapløbet fortsætter ikke fordi parterne gensidigt er bange for hinanden, men fordi industrien tjener på det.\nDet er slet ikke utænkeligt, at storkoncernerne i alle lande vil forene sig til en magt som behersker verden, skriver Lorenz i 1983, men det er kun blevet endnu mere aktuelt i den nuværende globaliserings epoke. Og sker det vil det åbne samfund i Karl Poppers forstand blive tilintetgjort. Samfundet vil dermed blive umenneskeligt, hedder det i hans bog med henvisning til Aldous Huxley.\nFølelser og værdier en del af virkeligheden Til toppen Næste\nDen tvang til specialisering, som ligger i vore dags uddannelses- og erhvervssystem, og som de færreste kan tillade sig at ignorere, mener Lorenz gør verden forfærdelig kedsommelig. Det er hans faste overbevisning, at �verdens blottelse for mening' (Viktor Frankls udtryk) for en væsentlig del er en konsekvens af specialiseringen. Taber man nemlig overblikket over verden som helhed, kan man heller ikke mere opfatte hvor smuk og interessant den er.\nDet teknokratiske system er blevet en tyran for menneskeheden. De videnskabsgrene der ligger til grund for teknologien er blevet overvalueret, mens alle andre er blevet undervurderet.\nMen var Konrad Lorenz således meget bekymret for den igangværende kultur- og samfundsudvikling, må det understreges, at han på ingen måde troede på en lovmæssig dekadence således som Oswald Spengler gjorde. Lorenz var nemlig til fulde klar over, at fremtiden ikke kan forudsiges. Men omvendt mente han heller ikke, at vi bare kan lade stå til og håbe på at problemerne løser sig af sig selv.\nDerfor påpeger han igen og igen nødvendigheden af at acceptere følelserne og værdierne som en del af virkeligheden. Netop som naturvidenskabsmand, kausalforsker og hypotetisk realist finder han det nødvendigt at understrege, at "Virkeligt er altså ingenlunde blot det fysisk definerlige og kvantitativt verificerbare, men også alt det følelsesmæssige.\nEvnen til at opleve kærlighed og venskab med alle de følelser, den ledsages af, er på samme måde blevet til i løbet af menneskets fylogenese, som evnen til at måle og tælle. Begge slags fænomener har relation til den samme virkelighed, hvortil der hører et følende og oplevende medmenneske lige så vel som de ting der kan måles og tælles. Deri ser jeg den evolutionære erkendelsesteoris måske vigtigste virkning."\nBagsiden af spejlet Til toppen Næste\nI sit mest betydelige filosofiske arbejde "Bagsiden af spejlet" gør Konrad Lorenz naturligvis meget ud af at understrege følelseskvaliteternes afgørende betydning for mennesket, kulturen og traditionen.\n"Vi mennesker der fra naturens hånd er kulturvæsener, kan slet ikke," skriver han, "lade være med at udstyre alt det der blev overleveret til os i vor barndom og ungdom fra vore forældre og ældre slægtninge, med de emotionelle værdier, som disse traditionsgivere har for os. Synker disse værdier under nulpunktet, er der lukket af for videregivelse af kulturel tradition."\nMennesket kan efter Lorenz' mening ganske enkelt ikke eksistere uden den støtte, dets tilhørsforhold til en kultur og dets anpart i kulturgoderne giver det. For uden denne identificering med en traditionsgiver har mennesket ingen rigtig identitetsbevidsthed. Intet menneske kan være psykisk sundt uden at identificere sig med andre mennesker, lige så lidt som de kan være det uden at få et mindstemål af anerkendelse fra andre mennesker.\nDen moderne ungdoms identitetsproblem er derfor for Lorenz symptomer på en forstyrrelse i overleveringen af kulturelle traditioner. Og det undrer ham derfor heller ikke, at de unge mennesker der søger 'et sidste fortvivlet holdepunkt i et forstokket autistisk sjælepanser bliver fjender af samfundet'.\nDer synes at være to sider af det moderne identitetsproblem.\nModviljen mod hierarkisk struktur Til toppen Næste\nDen ene er den modvilje mod enhver form for hierarkisk struktur i samfundet, som var en væsentlig bestanddel af ungdomsoprøret i halvfjerdserne og stadig er gældende hovednorm. Alle skal være lige. Ingen må have højere rang end andre eller mere at skulle have sagt i samfundet end andre. Manden på gulvet eller på gaden skal høres i medierne for sin uforbegribelige mening om alt muligt ved siden af eksperten eller magthaveren. Og tiltale- og omgangsformerne skal tilpasses denne situation.\nMen for Lorenz er det en kendsgerning, at lovmæssig beundring af forfædrene er fylogenetisk programmeret hos mennesket, dvs artsbestemt. Derfor findes anekult hos meget forskellige folkeslag i næsten samme udformning, og derfor tager beundringen af forfædrene til, efterhånden som tiden går, ligesom agtelsen for de overførte adfærdsformer. Disse antager efterhånden karakter af noget helligt og ukrænkeligt.\nEt direkte og systematisk oprør med forfædrene og traditionerne, der går ud over hvad der måtte være nødvendigt for opnåelse af selvstændighed og fornyelse, er følgelig ensbetydende med undergravelse af egen identitet, altså med rodløshed, således som det i ekstrem grad kan konstateres i mange afrikanske samfund eller fx i det grønlandske samfund der totalt har ændret karakter gennem et selvstyre der økonomisk er bygget op på kunstige tilskud fra moderlandet, helt ude af proportion med realiteterne.\nAlle kulturer og samfund forandrer sig med tiden, og kulturernes plasticitet holder normalt trit med forandringerne, selvom det for os ser ud til at de gamle kulturer er mere konservative end de nyere. Lorenz er imidlertid ikke i tvivl om, at vor egen kultur i øjeblikket er i fare for at gå til grunde ved den alt for hurtige, for ikke at sige totale nedbrydning af enhver tradition der finder sted.\nFænomenet ånd Til toppen Næste\nMen den anden side er lige så vigtig. Den drejer sig om fænomenet ånd.\nHer er Lorenz' synspunkt meget klart - og ganske bemærkelsesværdigt i betragtning af at han er naturvidenskabelig kausalforsker og realist. Efter hans mening er �t isoleret menneske nemlig slet ikke noget menneske, thi menneskeånden er et overindividuelt fænomen, ikke at forveksle med et overnaturligt fænomen.\nDet er afgørende for Lorenz at holde fast i, at alle former for liv er et produkt af evolutionen, men at der i denne evolution gang på gang er sket 'fulgurationer', dvs nyskabelser af så pludselig karakter at de kan sammenlignes med lynnedslag. Udtrykket stammer egentlig fra teistiske filosoffer og mystikere i middelalderen, men dækker efter Lorenz' mening langt bedre end andre udtryk den proces hvor noget får eksistens der ikke tidligere har været til stede. En sådan proces forudsætter på ingen måde guddommelig eller anden overnaturlig indgriben, men skyldes sammenkobling af fx to af hinanden uafhængige systemer, hvormed der med �t slag opstår fuldstændigt nye systemegenskaber.\nLorenz gør opmærksom på, at ordene 'udvikling' eller 'evolution' kommer ynkeligt til kort, når man forsøger at yde den organiske skabelsesproces retfærdighed, fordi denne netop indebærer, at der hele tiden opstår noget fuldstændigt nyt, som tidligere simpelthen ikke eksisterede - end ikke antydningsvis. Fænomenet kaldes også �emergens' (opdukken af nyt) - og er i princippet uforklarligt, men må have noget med det fysikerne kalder 'dissiperende energi' at gøre: Liv er kendetegnet af at det 'æder negativ entropi' og således går imod varmelærens sandsynlighed.\nFulgurationen betyder, at helheden er mere end sine bestanddele, hvad der igen betyder, at et system på et højere integrationsniveau ikke kan deduceres ud fra et lavere. Det er principielt umuligt for mennesket at følge samtlige årsagskæder tilbage i tiden. Ja, det er "fuldstændigt ørkesløst i de enkelte, uafhængigt fungerende undersystemer eller i laverestående organismer at søge efter systemegenskaber, der først opstår på et højere integrationsplan."\nMen fulgurationerne er empiriske kendsgerninger, og det er menneskeånden også. Menneskets åndelige liv er er ny form for liv i evolutionen. Den indebærer en kumulerbar tradition, som igen ifølge Lorenz er ensbetydende med en ikke-genetisk nedarvning af erhvervede egenskaber. Hurtig udbredelse af viden, tilpasning af samfundsfællernes meninger og nedfældningen af bestemte sociale og etiske grundholdninger skaber "en ny slags fællesskab af individer, en ikke tidligere eksisterende form for levende system, hvis konstitutive systemegenskaber netop er den nye form for liv, som vi betegner som åndeligt liv. Den individuelle, konkrete virkeliggørelse af et sådant over-individuelt system kalder vi en kultur."\nSet ud fra evolutionens synspunkt er det for Lorenz klart, at det er forskellen mellem kulturerne der har været bestemmende for menneskehedens højere udvikling. Han er derfor meget betænkelig ved den udviskning af grænserne mellem kulturerne der finder sted i vor tid, og som siden hans egen død blot er accellereret i globaliseringens navn. De etniske grupper i hele verden synes i hvert fald for en overfladisk betragtning i færd med at smelte sammen til �n eneste kultur, der omfatter hele menneskeheden. Men denne proces er tvetydig.\nPå den ene side kan den tage sig ønskværdig ud, for så vidt man kunne forestille sig at den ville bidrage til at formindske hadet mellem nationerne. "Alle Menschen werden Br�der", lyder det jo ofte forjættende - også da Muren faldt og østtyskere og vesttyskere faldt hinanden om halsen. Siden er østtyskerne nu ikke blevet rigtige brødre til vesttyskerne. På den anden side er det nedbrydende for udviklingen at alle folk bliver ens. Med Lorenz egne let ironiske ord: "Når alle mennesker af alle kulturer kæmper med samme våben, konkurrerer med hinanden ved hjælp af samme teknik og prøver at snyde hinanden på samme verdensbørs, så mister den interkulturelle selektion sin skabende virkning."\nTilfældighed og nødvendighed Til toppen Næste\nDet vil fremgå af alt hvad Konrad Lorenz har skrevet, at han på ingen måde nedvurderer åndslivets fænomener, endsige forsøger at reducere dem til ikke-organiske eller fysiske. Tværtimod betragter ham dem som værdier der er afgørende for den menneskelige eksistens, men hans opfattelse af deres rod i den biologiske udvikling betyder, at han i allerhøjeste grad føler sig forpligtet til en naturvidenskabelig undersøgelse af kulturen og åndslivet, og ansvarlig over for vor egen kultur.\nHan betragter det som en kendsgerning, at historiens gang ligesom arternes udvikling styres af tilfældighed og nødvendighed, til trods for dens tendens til at holde retningen fra det mere simple til det mere komplekse, eller fra det mere sandsynlige til det mindre sandsynlige. Det er ganske enkelt ikke muligt at klarlægge alle årsagskæder.\nKløften mellem den fysiologiske proces og den subjektive oplevelse går efter Lorenz' synspunkt ikke gennem naturen i horisontal retning. Den deler ikke højt fra lavt eller komplekst fra enkelt. Den går snarere i vertikal retning, nemlig gennem vort eget væsen: Der findes meget simple nerveprocesser der ledsages af den mest intense oplevelse, og der findes højt komplekse der er analoge med rationale operationer, og som alligevel forløber fuldstændigt "uoplevede", ja, endog utilgængelige for introspektion. Dette svarer til dybdepsykologiens skelnen mellem de psykiske primærprocesser, som er kendetegnet af ustabilitet, men intensitet, og de psykiske sekundærprocesser, der er kendetegnet af stabilitet, men samtidigt er følelesmæssigt svage.\nKløften mellem sjæl og legeme er det efter Lorenz' mening principielt umuligt at bygge bro over. Selv en utopisk tilvækst i vor viden ville ikke bringe os nærmere løsningen af problemet. "Vor oplevelsesverdens indre lovmæssighed kan principielt ikke forklares ud fra fysisk-kemisk love og ud fra den neurofysiologiske organisations nok så komplekse struktur". Der er i realiteten tale om en afmagtssituation, selvom Lorenz ikke bruger dette udtryk, og selvom han ikke oplevede de sidste tyve års store fremskridt i hjerneforskningen. Den gør iøvrigt heller intet til sagen, fordi den ser bort fra den principielle vanskelighed med at forstå selve det afgørende sjælelige fænomen, at materien så at sige iagttager sig selv i en proces der ikke kan iagttages af en udenforstående instans uden at den øjeblikkeligt afbrydes.\nKonrad Lorenz' store indsats ligger i hans dybe forståelse for åndslivets egenart set ud fra et biologisk og evolutionært synspunkt, der holder sig på den hypotetiske realismes grund og alligevel undlader enhver form for reduktionisme.\nHan påpegede tværtimod bestandigt såvel åndslivets som samfundslivets og kulturlivets helhedskarakter, og indså samtidig de risici som den voldsomme økonomiske og teknologiske udvikling har skabt.\nHan var i enhver henseende sekulært indstillet, men ydede med sin ovennævnte forståelse for åndslivets og kulturens egenart konkrete bidrag til en løsning af meningsløshedens problematik uden om de eksisterende religionssystemer og deres mere eller mindre lukkede og dogmatiske grundholdninger.\nHan fastholdt også midt i sin store pessimisme et håb for fremtiden. Hans analyser er tværfaglig kulturkritik på sjældent højt plan - og de har stort set bevaret deres aktualitet. Ja, de er vanskelige at komme udenom for den der både ønsker sekularisering og fastholdelse af åndslivets prioritet over den økonomiske og teknologiske udvikling.\nMennesket som art står stadig - som Lorenz påpegede i 1973 - ved et vendepunkt derved at der netop nu er en potentiel mulighed for en ufattelig meget højere udvikling for menneskeheden.\nNB! Essayet om Konrad Lorenz er nu sammen med to af Jernesalts artikler om Vilh. Grønbech udgivet som e-bog hos: Saxo.com.dk\nUnder titlen: Vilh. Grønbech - Konrad Lorenz - Kulturopgør.\nArtikel p� Jernesalt: "Det aggressive menneske".\nLitteratur af Konrad Lorenz:\n"På talefod med dyrene" (Schultz. 1961)\n"Det såkaldt onde" (Schultz. 1965)\n"Den civiliserede menneskeheds otte dødssynder" (Schultz. 1973)\n"Bagsiden af spejlet" (Schultz. 1973)\n"Nedbrydningen af det menneskelige" (Lindhardt og Ringhof. 1984)\nDesuden stort to-timers tv-interview med Franz Kreuzer på 3SAT 1984. Udgivet i bogform under titlen:\n"Leben ist Lernen. Von Immanuel Kant zu Konrad Lorenz.\nEin Gespr�ch �ber das Lebenswerk des Nobelpreistr�ger."


køb Bodylab Whey 100 ISO Pure (750 g) - Proteindeal.dk\nForside / Proteinpulver / Whey Proteinpulver / Bodylab Whey 100 ISO Pure (750 g)\nSe priser Strawberry DKK249,00\nKøb hos Bodylab DKK 249,00\nKøb hos Bodyman DKK 249,00\nSe priser Chocolate DKK249,00\nBodylab Whey 100 ISO Pure er markedets absolut bedste proteinpulver og beregnet til den professionelle eller meget seriøse atlet, der kun vil byde sine muskler det bedste. Bodylab Whey 100 ISO Pure indeholder kun meget lidt fedt og laktose. Er du laktoseintolerant, vil du typisk ikke have problemer med at indtage dette produkt.\nBodylab Whey 100 ISO Pure proteinpulver er produceret i EU og udvundet af frisk komælk, via moderne og skånsomme filtreringsprocesser. Bodylab Whey 100 ISO Pure består af 100 % rent udenatureret valleproteinisolat af højeste kvalitet. Valleprotein er kendt for sin alsidige aminosyreprofil, hvilket giver produktet en bred vifte af anvendelsesmuligheder.\nI forhold til mange andre proteinkilder besidder Bodylab Whey 100 ISO Pure en meget høj biologisk værdi og indeholder hele 22,9 % forgrenede aminosyrer (BCAA), hvilket gør det til en optimal kilde til ekstra protein.\nProteinpulver fra Bodylab indeholder hverken aspartam eller AZO-farvestoffer.\nStraks efter træning kan Bodylab Whey med fordel indtages sammen med kulhydrat (fx Bodylab Carbs). På dette tidspunkt er musklernes genopbygningsevne ekstra god og kræver hurtig tilførsel af energi og proteiner. Ønskes øget muskelmasse, kan man med fordel også tilsætte kreatin til shaken efter træning.\nDKK279,00 – DKK289,00 Se varianter og priser


Home › Campings › Camping Bella Italia****\nPeschiera del Garda - Gardasøen\nCamping Bella Italia ligger i gåafstand fra centrum af Peschiera del Garda og betragtes som en af de bedste campingpladser ved Gardasøen. Campingpladsen er udstyret med en legeplads, et supermarked, en restaurant / pizzaria og en enorm badeland.\nCamping Bella Italia har 8 forskellige overnatningssteder, herunder lejligheder, bungalows og mobilhomes. Disse overnatningssteder er egnede for 4 til 6 personer og har en stue med køkken, soveværelse (r), et badeværelse og en terrasse eller balkon.\nBadelandet venter dig på Bella Italia Camping, den består af 5 swimmingpools og forsynet med rutschebaner, områder der er forbeholdt børn og forfriskende brusebad. Det omkringliggende område er fuldt udstyret med parasoller og liggestole til at slappe af og tage solbad.\nWebstedet tilbyder mange forskellige sportsgrene som tennis, basketball, volleyball, vand gymnastik, svømning, bueskydning, surfing, kano og meget mere. Der er også en speciel børneklub for de små (4 til 10 år) og en aktivitetsgruppe for hele familien.\nCamping Bella Italia råder over en restaurant og et pizzeria, hvor du kan nyde lækker italiensk pizza og pastaretter. Der er også et supermarked, for de daglige indkøb.\nGå tilbage: Home > Campings Home


Vandringsløse Tidende: Gudernes Stræde (1): Gadstrup - Mosede\nGudernes Stræde (1): Gadstrup - Mosede\nGudernes Stræde er en 64 kilometer vandrerute som blev indviet i 2009 med afmærkning og informationspæle (fortællepæle)\nDette syn øst for Snoldelev glæder mig overmåde meget! Det er nemlig første gang jeg i nyere tid har set måger efter ploven. Det glæder mig fordi det tyder på at der er regnorm i jorden, og de er altså ikke blevet sprøjtet ihjel af landmændene.\nDagens rute fra Gadstrup til Mosede Fort (Karlslunde) er på ca. 16 km. Halvdelen af strækningen - Gadstrup til Korporalskroen - foregår på landeveje som man må dele med de motoriserede. Men det er ikke det store problem da vejene er særdeles lidt trafikeret. Når bort ses fra strækningen Gadstrup-Snoldelev og et lille stykke ved Korporalskroen. Den anden halvdel af strækningen fra Korporalskroen til Mosede Fort foregår ad grusstier. I år og på dette tidspunkt kan disse enkelte steder være lidt svampede, men ikke mere end at almindelige vandrestøvler sagtens kan klare det. Jeg måtte ændre ruten, da stien under Køge Bugt Motorvejen er spærret.\nGadstrup Station er et godt udgangspunkt for denne del af ruten. Byen er pænt stor (knap 2.000 indbyggere), med det stort industrikvarter, fx Danisco.\nÅrsagen til at man har kaldt ruten Gudernes Stræde er inspireret af Martin A Hansen. Jeg har ikke læst bogen. Men pointen skulle være at der er blevet fundet en masse efterladenskaber fra oldtiden. De står omtalt på de mange informationspæle på ruten. Men ud over at det da er sjovt nok at vide, så er det eneste der er tilbage en del oldtidshøje. Resten må man fantasere sig til. Jeg synes man i stedet skal koncentrere sig om de øvrige kulturhistoriske oplevelser som man kan se, lugte og føle på ruten.\nEn af flere oldtidshøje øst for Snoldelev. Og det typiske Hedebolandskab, med store marker, spredte gårde, enkelte alleer. Men lærken synger på denne flotte senvinterdag med jævn vind.\nRuten er ganske fin for de fleste vandrere. Stierne udmærkede, der er masser at kigge på undervejs, selv om det ikke er fra oldtiden. Og landskabet er overvejende et kulturlandskab på Hedeboegenen med marker. Der er stationsbyen Gadstrup, hedeboegnens gårde, landsbyer mm.\nSnoldelev er i modsætning til Gadstrup ikke ret meget andet end en soveby for lidt over 600 indbyggere. Dette kunne godt ligne en gammel købmandsgård som formentlig har ligget i "centrum" af landsbyen. Nu er det hjemsted for et revisionsfirma. Radio24syv har en reportage for egnen.\nGårdene er pænt store, markerne ligeså. Resterne af naturområder skal man lede længe efter. De var effektive, de gode hedebobønder. De opdyrkede hvad opdyrkes kunne. Der er enkelte små klatter lidt sydøst for Snoldelev (Snoldelev Mose på ca. 250-250 meter og Gammel Havdrup Mose på ca. 300x500 meter). Gudernes Stræde har afstikkere til dem. Men efter et hurtigt kik mod syd beslutter jeg at mine ben nok ikke holder til 4-5 km ekstra i dag. Desuden er de nok mere interessante om sommeren.\nHastrup set fra syd. Hastrupgård til venstre i billedet. Gårdene er nogenlunde velholdt. Omend landsbyen dog også har enkelte huse der tyder på forfald. Grøftekanten til højre er et udmærket sted at holde pause og nyde udsigten, freden og roen.\nMen der er en del fine gårde langs ruten, ligesom små landsbyer: Gadstrup, Snoldelev, Hastrup og Karlstrup. I Snoldelev bør man lige dvæle lidt ved nr. 28B på Snoldelev Bygade som er et gammel bindingsværkhus fra 1777. Navnet Snoldelev lyder lidt som noget man kan bruge i et nedladende udtryk. Men der på egnen mener man at det stammer fra kong Snold som herskede over hele Sjælland. Senere blev Snoldelev del af Den Store Rockerkrig, da rockerne flyttede ind i et mejeri, og Bandidos angreb borgen med panserværnsraketter. Øst for Karlstrup er præget af bysamfundene som spredte sig langs s-togslinjen til Køge. Bortset fra det meget fine stykke strand syd for Mosede Fort. På denne tid af året fremstår den endda som noget særligt med de flotte tangskulpturer, skabt af vind og bølger.\nStenagergård ved Brændmosevej. Gården må i dette indslag gøre det ud for de mange isolerede gårde som findes langs ruten. Mange driver dog ikke længere landbrug. På skiltet op til Søgård står der fx Roskilde B&B, OpenUp Invest og Center for Potentialeudvikling. Et andet eksempel er Engstrupgård ved Møllesvinget som sælger blomster og brugskunst.\nMidtvejs på denne del af Gudernes Stræde ligger Korporalskroen. Kroen fortæller at den har aner tilbage til 1795. Den blev flyttet hertil i 1785 da en dansk konge befalede at der skulle laves snorlige veje i området. Tæt på kroen ligger en bro bygget i fine sten. Her i februar er kun kroen åben, men det ser ud til at der om sommeren også er et iskagehus samt et museum for en gammel købmandsbutik. Her er også bænke og borde langs Møllebæk.\nKøbmandsbutikken er ikke åben i dag. Men det er da muligvis et sted som kan være et nostalgisk gensyn for 60+'ere. I hvert fald fra hvad jeg kunne bedømme ud fra skilte og kigge ud af vinduerne. Til venstre Korporalskroen som er åbent denne skønne vinterdag.\nDen østlige del af ruten ligger i et urbaniseret område, og stien går gennem nogle små , men meget idylliske klatter. Silkemad og Brødmosen.\nSilkemad. Et lille, men idyllisk område langs Karlslundebæk som har overlevet urbaniseringen.\nMan kan altid diskutere hvor meget der skal gøres ud af fortællingen langs sådanne stier. Man kan fx diskutere hvorfor man kun har omtalt Tune-stillingen på pælen ved Svanedammen langs jernbanen. Tunestilingen forløb langs en stor del af ruten mod sydøst. For der lå adskillige såkaldte "huler" langs ruten. Stillingen kom vist aldrig til at spille nogen stor rolle. Sporene efter den er på det nærmeste udslettet, og hvad der er tilbage er meget småt. Den havde en kort indvirkning på beboerne i området fordi mange tusinde soldater blev indlogeret hos dem under 1. verdenskrig. For interesserede har Michael H. Clemmensen skrevet en længere afhandling om stillingen. Jeg gjorde et tappert forsøg i 2014 på at beskrive resterne af den. Det er nok en smagssag om man synes det er værd at fremhæve på ruten. Senere har jeg fundet et detailkort over samtlige installationer.\nDagens tur sluttede ved Karlslunde Strand. Egentlig er det her Gudernes Stræde starter. Men jeg gik altså den forkerte vej. Det blev den ikke kortere af.\nUden at vide det har jeg før vandret på den næste etape af Gudernes Stræde, nemlig i indslaget om Lejre Vandværks Kildepladser.\nGadstrup St. Gudernes Stræde (ruten findes beskrevet i folderen Ramsødalen-Mosede. Klarslunde Station.\nVandreruten Gudernes Stræde\nMan skal være en trænet vandrer der kan gå hele stiforløbet på en gang. Derfor har jeg delt det op i 5 etaper, og nummeret dem fra (syd)øst mod (nord)vest. Nummeringen har mere at gøre med at folk der føler sig inspireret så selv kan sammensætte egen rute. Etaperne ser således ud, og der bliver tilføjet link når jeg har gennemført turen:\n1. Mosede Gadstrup.\n2. Gadstrup-Lejre 3. april 2016. 15 km. Se også 28. august 2015.\n3. Lejre- Vester Såby. 16. km.\n4. Vester Såby-Ejby. 16 km.\n5. Ejby-Vellerup. 10 km.\nEtiketter: Bugtkilen, Gudernes Stræde, Karlslunde, Mosede, Roskilde, Solrød\nAnonym 31. maj 2022 kl. 07.43\nDet er den gamle brugs, købmandsbutik overfor. 😀


Rapidus » Norske MedProbe åbner salgskontor i Ideon\nNorske MedProbe åbner salgskontor i Ideon\nNorske MedProbe har åbnet et salgskontor i Ideon i Lund. MedProbe er aktive inden for molekylærbiologi, cellebiologi og DNA-diagnostik. Kontoret i Lund er det første efter hovedkontoret i Oslo.\n-- Lund er et godt udgangspunkt set ud fra et kommunikationssynspunkt, siger Kristina Friström, produktspecialist og den der har åbnet kontoret i Lund.\nMedProbe har eksisteret siden 1986 og har siden da også været aktive uden for Norge. Virksomheden sælger produkter gennem agenturer. Det kan være instrumenter, antistoffer, sekvenser af DNA/RNA, peptider eller sæt til ekstraktion af DNA/RNA. Man henvender sig til forskere på universiteter og i virksomheder. Alle medarbejdere har forskningserfaring.\n-- Vi forstår forskernes behov og kan fungere som sparringspartnere, siger Kristina Friström.


Steen Larsen | Version2\nKommentar til Pokemon Go som intern Street View indsamler Mandag, 8. august 2016 - 22:26\nMan slår kameraet fra\nHvis forfatteren nu kendte lidt til Pokemon Go ;) ville han vide at alle spillere meget hurtigt slår kameraet fra. Det er en sjov gimmick i starten men spillet fungerer meget bedre når det er slået fra. Bortset fra det er observationen god. Mvh Steen\nKommentar til KL om ny persondataforordning: »En papirtiger og spild af penge« Torsdag, 5. november 2015 - 1:06\nDet er simpelthen chokerende at chefkonsulent Pernille Jørgensen, KL ved så lidt om helt basale krav indenfor informationssikkerhed. Alt sikkerhedsarbejde bør funderes på en risikoanalyse hvor trusler, sårbarheder, risici og forretningskonsekvenser identificeres og analyseres. Derefter skal lede...\nKommentar til Telebranchen raser over lovforslag om flere - og diffuse - beføjelser til Center for Cybersikkerhed Onsdag, 14. oktober 2015 - 10:14\nparagraf 3 stk 3 er fin!\nNu skal vi passe lidt på vores tin-foil hat! Set i et andet lys er paragraf 3 stk 3 jo lige netop det mange herinde efterlyser for at øge datasikkerheden, beskyttelsen af borgernes private data og ultimativt Danmarks suverænitet. Jeg synes det er en god ide at CFCS kan påbyde leverandører af de...\nKommentar til Når en selvkørende bil skal vælge mellem at ramme et barn eller to pensionister: Hvad er programmørens ansvar? Torsdag, 18. juni 2015 - 0:29\nMit gæt er at programmører slet ikke bliver involveret i beslutningen om hvorvidt en selvkørende bil skal vælge mellem at ramme et barn eller to pensionister. Jeg arbejder pt med advanced drivers assistance systems, dvs den nuværende generation af intelligente systemer til biler som kun kan styre...\nKommentar til Zoom ud fra NemID 1/mange Lørdag, 16. august 2014 - 12:05\nTak for en glimrende og sjovt skrevet historie som giver lidt langsigtet perspektiv om ID. Den opmærksomme læser vil bemærke at nogle af disse systemer giver privilegier hvorimod andre bruges til kontrol af borgerne. Skudsmålsbogen er et interessant eksempel på et kontrollerende dokument som hel...\nKommentar til Apati efter et år med Snowden? Onsdag, 18. juni 2014 - 10:30\nMåske har nogle teknikere gjort noget for at beskytte diverse datacentre, netværk, protokoller, etc. bedre. Men det er kun lappeløsninger. Der hvor vi helt mangler noget "action" er på det politiske og folkelige plan: 1) Hvor er debatten omkring det rimelige i den slags overvågning? (...\nKommentar til Rejsekort: Derfor er alle alternativer til NFC i mobiltelefoner problematiske Fredag, 4. april 2014 - 14:38\nRe: KISS alternativ\nDet nuværende zonesystem har den fejl at det er svært for nogle at finde ud af. Først vil jeg sige at det perfekte system som 100% af alle mennesker kan finde ud af ikke findes. Personligt synes jeg at klippekort og zoner eller månedlige zonekort lyder meget nemmere end rejsekortet som jeg held...\nKommentar til Rejsekort: Derfor er alle alternativer til NFC i mobiltelefoner problematiske Fredag, 4. april 2014 - 11:25\nHer er endnu et simpelt alternativ: Istedet for at bruge bluetooth beacons, wifi, mifare, NFC, GPS, telefon tracking via triangulering, etc. kunne man opstille nogle simple stempelmaskiner på stationerne som stempler zone og tidspunkt på et papkort eller et stykke papir. Dette vil have et godt s...\nKommentar til Hvilken Linux/BSD distribution anvender du i dag? Mandag, 17. marts 2014 - 23:44\nUkendt størrelse ;-)\nMange ved sikkert slet ikke hvilke versioner de bruger, f.eks. i deres TV, ADSL modem, sattelitmodtager, TV-Box, blodsukkermåler, telefon, bil, 3G modem, printer, NAS, Stereo, WIFI radio, etc. etc. - Utroligt så mange Linux installationer mange mennesker har i dag uden at være klar over det! Mvh...\nKommentar til Bank blotlagde personinformation og foto af pas med ny webformular: »Det er flovt« Fredag, 28. februar 2014 - 15:41\nEt andet problem er at myndighederne forlanger at flere og flere virksomheder ser vores pas. Hvis en virksomhed kiggede på dit pas (og ikke en kopi) ville det egentlig nok virke. Men når banker, mobiltelefonbutikker, etc. etc. alle tager en kopi af vores pas ender det med at denne information li...\nKommentar til ITHK: Sker der noget ? Fredag, 14. februar 2014 - 15:02\nEn ITHK er en glimrende ide. Poul-Henning har helt ret i at den hurtigt vil tjene sig selv hjem! Til gengæld synes jeg at alle parter skal involveres - inkl. IT industrien. Selvfølgelig går mange projekter galt på grund af dårlige leverandører, men jeg vil vove at påstå at mindst halvdelen går g...\nKommentar til Dansk opfindelse sikrer firmatelefonen mod overvågning Fredag, 14. februar 2014 - 14:55\nDet er yderst naivt at tro at "NSA problemet" løses med en ny krypterings algoritme. Det er jo et politisk problem. Derudover er det teknisk set sjældent selve krypteringsmekanismen der er noget problem i IT systemer. Det er derimod systems kompleksitet, implementering, "trust model...\nKommentar til It-studerende risikerer bøde på 25.000 kroner for CPR-happening Lørdag, 22. juni 2013 - 11:18\nSåvidt jeg kan se var det slet ikke Søren Louv-Jansen der offentliggjore disse CPR numre. Han demonstrerede jo bare at andre allerede havde offentliggjort disse CPR numre. Jeg synes at Datatilsynet skulle gå til sagens rod som jo handler om at CPR numre allerede er frit tilgængelige for enhver s...\nKommentar til 20-årig mistænkt for at stjæle passwords til 10.000 politifolks e-mails Fredag, 7. juni 2013 - 9:50\nDet bliver værre og værre og hele denne sag er yderst pinlig. Hvis systemerne virkelig har indeholdt en liste af passwords for 10.000 politifolk er det helt utrolig dårlig sikkerheds praktik. Man skal jo aldrig gemme passwords, men kun "salted hashes" af passwords. Men vi skal nok tage...\nKommentar til Sikkerhedsekspert om CSC-hacking: Sikkerhedshul mere sandsynligt end insider-job Fredag, 7. juni 2013 - 9:32\nHacket on-site PC\nEn anden mulighed er at hackerne har overtaget kontrollen med en on-site PC some bruges som terminal til mainframe computeren. Mange virksomheder bruger desværre sådanne terminaler som samtidig er forbundet til Internettet. Hvis det lykkedes at installere malware på sådanne terminaler kan man op...\nKommentar til Folketinget angrebet: Giver politikere ustabil VPN Fredag, 12. oktober 2012 - 16:36\nNy Business Continuity Plan tak!\nDer ser ud til at Folketingets "Business Continuity Plan" skal opdateres. Normalt kobler man VPN forbindelser og andre kritiske interne services op på en anden internet forbindelse end eens web server og andre primære offentlige services. På den måde kan personale, IT og sikkerhedsfolk...\nKommentar til Dansk teleselskab raser over iPhone 5's lillebitte SIM-kort Fredag, 14. september 2012 - 18:38\nHvorfor nano-SIM i en stor telefon?\nMin ellers tynde Samsung Galaxy S2 har plads til et relativt stort "mini SIM" kort. Hvorfor er der overhovedet brug for nano-SIM i en telefon der er så stor som en iPhone 5???! Det gør jo heller ikke livet nemmere for fumlefingre og ældre mennesker når SIM kortet bliver alt for lille....\nKommentar til Samsung vs. Apple: Kampen der kan ændre din smartphone Lørdag, 1. september 2012 - 19:27\nDet bliver spændende at se om Samsung har patenteret store skærme på telefoner idet jeg går ud fra at Apple's næste telefon vil efterligne Samsung på dette område. Hvis man kan patentere runde hjørner kan noget så banalt som skærmstørrelse vel også patenteres?!? Mvh Steen\nKommentar til Dansk telelogning vækker kritik fra menneskerettigheds-vagthunde Fredag, 11. maj 2012 - 22:40\nDesværre forstår de fleste mennesker slet ikke hvor farligt logning er. Bare se på Syrien hvor mennesker er blevet dræbt efter at myndighederne opsporede menneskerettighedsforkæmpere fordi de modtog opkald fra en bestemt avis i UK. Logning giver også forskellige organisationer en masse data som...\nKommentar til Going mobile in Japan Tirsdag, 3. april 2012 - 16:27\nRe: Pre paid SIM card\nI rigtigt mange lande (DK inkluderet) kan man købe SIM kort med Internet adgang. Kan turister i DK købe SIM kort med Internet adgang eller er det stadigvæk umuligt uden et CPR nummer? Mit rejsetip: Hvis du har brug for internet adgang i Moskva så køb dig et Yota 4G modem. Det virker glimrende (...


Samuel L. Jackson kritiserer ‘Get Out’ for at caste en sort brite og ikke en amerikaner / Popkultur\nSamuel L. Jackson kritiserer ‘Get Out’ for at caste en sort brite og ikke en amerikaner\nSamuel L. Jackson (Foto: Jamie McCarthy/Getty Images)\nJordan Peeles satiriske horrorfilmdebut er all the rage i USA for tiden. De fleste er ekstremt begejstrede for filmen, der tager et sjældent emne som dating med forskellige hudfarver op. Det er\nSamuel L. Jackson er også begejstret. Men der er alligevel én ting, der nager ham: At Jordan Peele har valgt en sort brite og ikke en sort amerikaner til rollen. Han mener, sidstnævnte kunne have skabt en mere helstøbt karakter.\nJacksons argument er, at britiske Daniel Kaluuya (‘Sicario’, ‘Black Mirror’ – stærkt afsnit) ikke helt forstår samfundsopdelingen og racismen i USA, for i Storbrittanien er der kun »otte rigtigt hvide mennesker tilbage«.\nDet postulat fremfører han i radioprogrammet herunder (ca. 25 minutter inde).\nSamuel L. Jackson forklarer Peeles og andres valg med, at britiske sorte skuespillere ikke koster lige så meget og de i modsætning til amerikanske brothers er klassisk uddannede.\nUdtalelsen har vakt opsigt, blandt andet hos John Boyega (Finn i ‘Star Wars’), der selv er brite.\n— John Boyega (@JohnBoyega) 8. marts 2017\nDaniel Kaluuya har i et interview med Vulture allerede forklaret, hvordan han har det med rollen – på trods af, han ikke er amerikaner. Han forklarer blandt andet, at han også bliver stoppet af politiet og at han også bliver forskelsbehandlet til fester for at passe ind.\nLæs også: Skuespiller sviner kritiker, der ødelagde hans films perfekte Rotten Tomatoes-score\nStar Wars-fans har endnu engang blottet deres grimmeste ansigt – det er tid til at stå imod


aliasSmith - Produkter\nHer kan du læse om vores produkter. Vi præsenterer produkterne i forskellige kategorier: Ultra Premium, Super Premium, Premium og Good Value. Hvis du kigger efter den mere traditionelle opdeling i Blanco, Reposado, Añejo eller Extra Añejo så vil du finde dem under de andre kategorier.\nDe mest ekslusive af vores produkter. Produktionen er i overenstemmelse med de håndværksmæssige traditioner og mængderne normalt små. Der gøres ekstraordinært meget ud af både forarbejdning og præsentation.\nHer finder du nogle af vores mest interessante og eksterme produkter lavet i overenstemmelse med de lokale traditioner i området hvor de er produceret.\nHvis ultra premium er haute couture så er premium tequila prêt-à-porter. Du finder fantastisk tequila i denne kategori, men indpakningen er ikke er ekslusiv og de har normalt ikke lagret så længe som de tequilaer i de ovenstående kategorier.\nVi har være modvillige mod at begynde at tilbyde produkter i Good Value segmentet; simpelthen fordi der er svært at finde produkter til dette segment som opfylder vores kvalitetskrav. Men efter en omfattende søge- og udvælgelsesproces, kan vi nu også tilbyde produkter her. De er specielt egnede til cocktails og drinks, men kan godt nydes alene.\nDen traditionelle mexikanske klassifikation\nTequila Silver kendes også som "Blanco" eller "white" og er en klar ulagret spiritus. Den aftappes indenfor 60 dage af distillationen. Silver er en mere robust og "pebret" end de andre tequila-typer, Der er en del eksperter der mener at denne tequila-type er den originale og mest "ægte" tequila.\nTequila Gold kendes også som "Oro" og "Joven Abocado". Tequila Gold begynder som Tequila Silver. Senere tilsættes farve og kunstige aromastoffer for at give den en lagret udseende eller et specielt særpræg. På grund af dette er Tequila Gold altid en Tequila Mixto.\nTequial Reposado er lagret på egefade i minimum 2 måneder og op til 1 år. Den korte lagringstid ses sjældent indenfor spiritus, men tequila modnes hurtigt og har allerede som reposado et afrundet og komplekst udtryk. Denne type Tequila har en blødere smag, ofte med præg af blomster og en let gylden farve. Tequila Resposado har fortsat agavens aroma, men den er mildere og mere afrundet end Tequila Silver.\nTequila Añëjo lagrer på egefade i mindst 1 år. Den har derfor en mørkere farve og en mere distinkt karakter pga. interaktionen og udviklingen der foregår under lagringen. Añejo er en god måde at begynde med at smage Tequila eller et godt alternativ til malt whisky eller cognac.\nTequila som har lagret mere end 3 år må kaldes Extra Añejo. Det er i dette selskab at de bedste og mest ekslusive tequilaer findes.\nBlendeT OG ENKELTFADSAFTAPNINGER\nNormalt blendes Tequilas fra forskellige fade for at give en mere konsistent og ensartet smag fra batch til batch. Der findes dog enkelte tequilaer som aftappes som enkeltfadstequila, hvor du altså kan opleve den unikke udvikling som kan ske i et enkelt fad.\nCopyright © AliasSmith AB.


Katja Wass motionsløber....gid jeg kunne komme op i fart 8 år 52 uger siden\nWarfdratrew 10 år 26 uger siden\nwapped 8 år 7 uger siden\nWapattili 10 år 19 uger siden\nwanrudee รถยนต์มือสอง ขายรถ ... 9 år 11 uger siden\nwaluga 5 år 51 uger siden\nWalther Hansen Jeg er en mand 58 år. har løbet siden jeg var 18 år. 40 års løbeben Jeg har løbet ca. 1 til 3 gange om ugen i perioder og også holdt nogle pauser ind imellem. Har løbet mange korte ture på 10 og 12... 9 år 27 uger siden\nWalther Jeg er en mand på 63 år ,der har løbet siden jeg var 18 år. Har gennemført et Marathon lån og ca. 4 gange 1/2 Marathon løb Og et utal af almindelige løb 10. 15. Og 5 km løb. Har lige haft en pause... 4 år 36 uger siden\nwally arthur 10 år 9 uger siden\nwally4595 8 år 10 uger siden\nIan Wallentin 9 år 45 uger siden\nwallace.sheena 3 år 27 uger siden\nWalkingFuture 6 år 13 uger siden\nwaleNimiswafe 10 år 21 uger siden\nRasmus 4 år 39 uger siden\nWalberg Jeg løber langdistance, marathon og halv. Deltager også i DGI Vintercross (Sønderjylland) i vintermånederne. I perioden 2002 - 2004 fik jeg løbet lidt ultra (vil gerne igang igen ;-)... Mit seneste... 7 år 18 uger siden\nWakgype 10 år 15 uger siden\nwajih udfordringer 8 år 16 uger siden\nMartin Andresen Glad amatør, har løbet et enkelt marathon og adskillige ½-marathons. 3 år 29 uger siden\nwaishikea 10 år 17 uger siden\nOle Wagener 3 år 5 uger siden\nJessie Waage At a time where bigger isn't always better, The Home Cart Team has chosen to remain a smaller, highly focused team in order to provide a level of personal service, attention and consideration to our... 9 år 26 uger siden\nVærtens Mindste B... Græshoppebroen i Karrebæksminde er 26 meter lang. Så her kan alle være med, når Værtens Mindste Broløb finder sted for anden gang i weekenden 10.-11. september 2016. I år med en ny disciplin på... 5 år 8 uger siden\nSøren Jørgensen Jeg kan godt lide og løbe halv marathon 5 år 10 uger siden\nJørgen Hansen 5 år 11 uger siden


En god mandag har de samme muligheder for salg som en fredag\nFor mange mennesker er der stor forskel en mandag aften og en fredag eller lørdag aften.\nDet er egentlig synd. Hvornår har du sidst inviteret gæster en mandag – med mindre der var en som havde fødselsdag den dag?\nSådan havde jeg det for mange år siden.\nJeg syntes mandag var en dårlig aften,\nmens fredag bare var skøn. Jeg besluttede at det måtte ophøre. Det gjorde jeg ved at udnævne alle ugens aftener til en fredag aften. Basta.\nFordi en mandag aften har samme muligheder som en fredag aften.\nTænk lige over den, inden du går videre. Nævn mig bare en ting vi kan gøre en fredag aften – ud over vi ikke kan drikke os fra sans og samling, fordi vi skal på arbejde dagen efter – som vi ikke kan gøre en mandag aften. Bare en ting.\nVi kan spise en hyggelig middag. Vi kan gå i biografen eller teatret. Vi kan lege med børnene eller børnebørnene. Vi kan more os. Vi kan elske. Og en masse andet. Hvor er forskellen?\nJo, den kommer næste morgen, da konsekvensen af løgnen kommer i form af et vækkeur der ringer alt for tidligt. Men lige indtil da, var vores mandag aften nøjagtig lige så hyggelig som en fredag aften.\nDerfor har jeg siden fastholdt,\nat hver eneste aften er som en fredag aften.\nTror du det har hjulpet mig til at have det bedre?\nTror du mine omgivelser har noget imod det?\nDer er så få ting, som du ikke kan gøre en mandag aften som du kan en fredag aften. Hvorfor så ødelægge en mandag aften – kun på grund af det der sker i morgen og de kommende dage. Nyd aftenen og få noget ud af hver eneste aften året rundt.\nDet er det man kalder at leve i nuet.\nJeg håber du hver eneste aften fremover må få en skøn, skøn aften\nDet fortjener du, ikke sandt?\nPS: Husk at planlægge Kick-off med et brag af foredrag/peptalk.\nHusk at sætte gang i det nye år.\nBedste tidspunkt er december, januar og februar, men mange holder det i marts.\nKlik her og læs mere om hvad i får ud af Foredrag og peptalk\nKontakt mig for ledige datoer.\nPt. er jeg på opgaver 9.-12. januar på Færøerne, 13.-15. i London og 21.-28. januar\ni Grønland. Før og efter går turen til Fyn, Jylland, København og Norge.\nSå der er stadig en del huller, dog lidt flere i februar og marts.\nDu lærer fantastiske salgsmetoder hos salgstræner Rolf Høegh


Ny film rokker ved myten om Jacqueline du Prés | Information\nDen talentfulde britiske cellist Jacqueline du Pré døde ung, og hendes tragiske historie sikrede hende nærmest helgenstatus. Filmen 'Hilary and Jackie' kritiseres for at smudse hendes minde til\nLONDON - Elskere af klassisk musik, film- og boganmeldere og offentligheden i al almindelighed er i syv sind. Hvad skal de synes om den nye film om den elektrificerende britiske cellist, Jacqueline du Pré?\nNogen er ikke i tvivl. Seks giganter i det klassiske establishment skrev i onsdags i The Times, at filmen Hilary and Jackie, som netop har fået britisk premiere, overhovedet ikke tegner et billede af den Jacqueline du Pré, de kendte.\nFolk som Julian Lloyd Webber, Yehudi Menuhin og Pinchas Zukerman skriver, at filmen portrætterer hende som selvisk, forkælet og manipulativ, men at de kendte en anden person.\n"Jacqueline besad en vidunderlig glæde ved musik og en unik evne til at viderebringe den glæde til sine tilhørere. Det er den Jacqueline du Pré, som vi husker," skriver de.\nFilmen er baseret på en bog skrevet af Jacqueline du Prés søster, Hilary, og bror, Piers. Da den udkom i 1997 foranledigede den stort set de samme reaktioner, som filmen nu gør.\nBogen A Genius in The Family handler om den ravage, som Jacqueline skabte i hjemmet.\nFor eksempel overskyggede hun de andre søskende - især Hilary, som også var en ganske talentfuld musiker, men ikke i søsterens klasse.\nHun stillede kolossale krav til sine omgivelser - bl.a. havde hun i over et år en affære med søsterens mand, Christopher - Kiffer - Finzi. Oven i købet med Hilarys accept, omend det gjorde ondt.\nI det hele taget tegnes et billede af en ret dårligt fungerende familie, der nærmest bliver nødt til at indrette sig efter Jacquelines særdeles svingende humør. Hendes ønsker var lov. Hendes behov gik forud for andres.\nRetten til at hvile i fred\nForfatterne Hilary og Piers du Pré blev beskyldt for at skrabe penge til sig på bekostning af deres døde søsters minde.\nKritikerne mente - og mener stadig - at man hellere skal lade den unge, døde cellists minde være i fred og så i øvrigt glæde sig over hendes musik.\nJacqueline du Pré døde i 1987 af sklerose, da hun kun var 41 år gammel, og sygdommen havde forhindret hende i at optræde offentligt i hele 14 år, før hun døde.\nJacquelines mand, pianisten og dirigenten Daniel Barenboim har på det bestemteste afvist at samarbejde om hverken bogen eller filmen. Men det har ikke forhindret Jacqulines søskende i at minde offentligheden om, at Barenboim forlod sin hustru, efter at hun var blevet syg, for i stedet at drage til Paris og leve sammen med en anden kvinde, som han senere blev gift og fik børn med.\n"Et privat liv er privat. Mine følelser kommunikeres til offentligheden via musik, ikke via at fortælle historier om mig selv. Og vi er heldige at have mange optagelser af Jacquelines spil. Hun lever videre i den musik - og hun har ret til at leve videre i den skikkelse, hun selv efterlod sig. Ikke gennem nogen som helst andre og deres versioner af hende," har Barenboim sagt til The Guardian.\nHilary du Pré har forsvaret sig mod kritikken. Som svar på læserbrevet i The Times fra de seks klassiske mestre i onsdags skrev hun et længere indlæg til The Guardian dagen efter.\n"Det, mine kritikere ikke forstår - disse mennesker, der næppe kendte Jackie - er, at bogen og filmen er født af kærlighed, ikke jalousi eller bitterhed, og det, der synes at have fornærmet, er ikke for lidt sandhed men for megen ærlighed," skrev hun.\nDet er muligt. The Sunday Times' musikkritiker Hugh Canning har sagt om filmen, at den gav ham brækfornemmelser.\nAndre - bl.a. Derek Malcolm fra The Guardian - kaldte den 'bevægende', da den sidste år blev vist på Venedig filmfestivalen. De fleste er enige om, at skuespillerne er enestående. Bl.a. Emily Watson - kendt fra Lars von Triers Breaking the Waves - som spiller Jacqueline du Pré.\nMen det svarer ikke på spørgsmålet om, hvor grænsen går mellem respekten for andres - også afdødes - ret til at have deres privatliv i fred og lysten til at skrive en ærlig og sand bog om et menneske, som af en eller anden årsag er havnet i offentlighedens altid nyfigne søgelys.\nDaniel BarenboimEmily WatsonLars von TrierPinchas ZukermanYehudi Menuhin


Joggingbukser holder året rundt – ti af de bedste lige nu / Guide\nJoggingbukser holder året rundt – ti af de bedste lige nu\nAf Rasmus Helmann Henningsen, 02.11.17 kl. 11:38\nSportswear er ikke kun sommertøj – og i hænderne på anerkendte designere bliver joggingbukserne hurtigt til andet og mere end søndagshygge.\nDet svenske brand laver en mikstur brygget på flydende overgange mellem skræddersyet tøj og referencer fra subkulturer, der gør en dyd ud af at skubbe til den stereotype definition af maskulinitet. Buskerne har en blomstret stribe ned ad hvert ben i japansk satin, der er inspireret af 70’ernes homage til beige.\n1.790 kroner hos CMMN SWDN\nMultikunstneren, der definerer sig selv som dj, party-planner, designer, fotograf, nightlife wizard, kreativ direktør og skruen uden ende, samarbejder med Kappa. Marcelo Burlon har nemlig forladt Milano, været en tur forbi blokken og tiltrukket la crème de la crème of who’s cool. Det nymoderne look med logostriben langs benet vidner om, hvordan de store designere – næsten – forlader piedestalerne for at ramme nye tendenser.\n1.800 kroner hos Marcelo Burlon\nDe fleste har et forhold til den verdensomspændende kortærmede skjorte med flammer på, der skriger 90’er-look. Palms Angels har præsteret at fremtrylle dens bedre halvdel: Joggingbukser med ild opad benene. Elastikken ved anklen gør det muligt at lege med buksens pasform.\n2.210 kroner hos Antonioli\nBeatles-legendens datter er på trods af sin korte karriere som herretøjdesigner en stærk spiller på banen. Bukserne er et bevis på, at designerne i den lidt pebrede ende også forsøger at fortolke nye trends. Her ledes tankerne væk fra søndagsbuks, singleliv og slik med en pasform, der læner sig mere opad en klassisk buks med høj talje og stumpede ben.\n2.600 kroner hos LN-CC\nGul er smart. Det kanaliserer parisiske Ami Paris ind i deres joggingbukser. I deres nye kollektion forsøger de at stadfæste, hvad ærkepariseren består af. En af disse elementer er leg med forskellige materialer, der forener rå St. Denis-joggingtøj og skræddersyede uldfrakker. Joggingbukserne er et element mange designere bruger, for at kradse lidt i lakken på deres hidtil ret polerede brand.\n1.399 kroner hos Ami Paris\nNu kan du droppe plastikposerne i Netto – takket være J.W. Anderson. Det kræver dog, at du kaster et par ugers madbudget efter denne version af joggingbuksen, der har overdimensionerede lommer omkring skinnebenene, og igen beviser den engelske designers lyst til at skubbe til grænserne.\n2.900 kroner hos J.W. Anderson\nDu kører igennem Østeuropa. Bilen mangler benzin, og på en gudsforladt ødemark i Serbiens yderkant er der en tankstation. Du holder ind og får hjælp. Benzinmanden har disse bukser på. 032c’s joggingbuks kunne med andre ord sagtens have sin oprindelse i start-90’ernes Østeuropa, inden Vetements besluttede sig for, at det er smart.\n517 kroner hos Storm\nDronningen af dansk streetwear er blevet kendt for at skabe utraditionelt, ungdommeligt og eksklusivt tøj med tydelige sportsreferencer. Her betyder det en frisk brug af velour, der sammen med fløjl var med til at skabe heftige slut-70’er- og start-80’er-vibes i hendes aktuelle AW17-kollektion.\n2.650 kroner hos Astrid Andersen\nAdidas må være joggingbuksens godfather og laver dem i stort set alle tænkelige udgaver. Dog har denne version fået et lille fe-pust af Alexander Wang. Samarbejdet – der kommer med sit næste drop i morgen – er kendetegnet ved brugen af logoer, som Wang har vendt på hovedet og inverteret for at skubbe til vores forventninger.\n1.827 kroner hos Farfetch\nSiersted x Ellen Pedersen\nDen danske herretøjdesigner er ofte inspireret af engelsk subkultur og dansk minimalisme. Sammen med Siersted Store har hun kreeret denne joggingbuks, der afviger lidt fra den typiske nyfortolkning med stribe ned af benet. I stedet fornemmer man geometri, der giver et dansk islæt.\n1.500 kroner hos Siersted\n032c, Adidas, Alexander Wang, Ami Paris, Astrid Andersen, CMMN SWDN, Ellen Pedersen, J.W. Anderson, Kappa, Marcelo Burlon, Palm Angels, Siersted, Stella McCartney


Hvis du i disse dage modtager et brev fra Eniig med en valgkode, er du andelshaver i Eniig i et af de seks områder, der skal være valg i. Det betyder, at du kan være med til at afgøre, hvem af kandidaterne i dit lokalområde, der skal repræsentere dig og dine holdninger og værdier i Eniigs repræsentantskab.\n- Når der er repræsentantskabsvalg, kommer andelsdemokratiet jo for alvor til sin ret. Det er her, man, som almindelig andelshaver og forbruger, har mulighed for at udøve sin indflydelse på Eniig. Enten ved at stille op eller ved at stemme. Nu er det tid til at stemme, og vi vil naturligvis gerne have så mange så muligt til at deltage i afstemningen, siger Bent Kristensen, sekretariatschef i Eniig.\nVed at stemme til valget, har du direkte indflydelse på, hvilke andelshavere der skal udgøre Eniigs repræsentantskab fremadrettet.\n- Det er vores repræsentantskab, der vælger vores koncernbestyrelse, og som træffer de helt store beslutninger i Eniig. Vi afventer lige nu konkurrencemyndighedernes godkendelse af en fusion mellem os og sønderjyske SE, men en fusion som denne kan slet ikke indstilles til konkurrencemyndighederne, uden at vores repræsentantskaber har godkendt den først. Vi gør meget ud af at involvere vores repræsentantskab i de ting, vi gør og de beslutninger, vi træffer, forklarer Bent Kristensen.\nMange nye kandidater på valg\nI oktober sidste år kunne interesserede andelshavere melde sig som kandidater til Eniigs repræsentantskab, og kandidatlisten tæller – foruden mange nuværende repræsentantskabsmedlemmer, der genopstiller – cirka 150 nye kandidater. Eniig ved derfor allerede nu, at repræsentantskabet efter valget vil bestå af mindst en tredjedel nye medlemmer.\n- Vi har 455 kandidater til de 385 pladser i vores repræsentantskab. Det er det første valg i Eniig, og vi udvider vores repræsentantskab ved dette valg. Derfor er det utrolig positivt med så relativt mange kandidater. Det er markant flere, end vi har haft ved tidligere valg, og det tyder på, at vores arbejde med at udbrede kendskabet til vores andelsselskab og til valget har virket, siger Bent Kristensen.\nDer er åben for afstemning til Eniigs repræsentantskabsvalg fra den 25. februar til den 18. marts kl. 16, og der er valg i seks ud af 11 valgområder. De resterende fem valgområder har netop de 35 kandidater, der er brug for pr. valgområde, og alle kandidater i de fem valgområder er derfor allerede valgt. Eniigs nye repræsentantskab indtræder den 25. april 2019, hvor Eniigs nye bestyrelse også skal vælges.\nStem via eniig.dk/valg\nOverblik over valgområder med valg\nValgområde 3 - 60 kandidater på valg\nAalborg SV, Aalborg SØ, Svenstrup J, Nibe, Gistrup, Klarup, Storvorde og Kongerslev\nValgområde 4 - 55 kandidater på valg\nØrsted, Spentrup, Gjerlev J, Fårup, Arden, Skørping, Støvring, Suldrup, Mariager, Hadsund, Bælum, Terndrup og Havndal\nValgområde 5 - 42 kandidater på valg\nTjele, Skals, Hobro, Aars, Nørager, Aalestrup, Gedsted, Møldrup, Farsø, Løgstør og Ranum\nValgområde 8 - 47 kandidater på valg\nSilkeborg, Lemming, Fårvang, Gjern og Sorring\nValgområde 9 - 38 kandidater på valg\nRanders NV, Randers NØ, Randers SV, Randers SØ, Allingåbro, Auning, Langå, Hadsten, Hornslet, Hinnerup, Hammel, Thorsø, Glensborg, Nimtofte, Mørke, Trige og Sporup\nValgområde 10 - 38 kandidater på valg\nHerning, Vildbjerg, Videbæk, Kibæk, Sønder Felding, Skjern, Brande, Sønder Omme, Stakroge, Tarm, Hvide Sande og Tim


Elektriker Frederikssund Kommune - find oplysninger om lokale elektrikere\nElektriker Frederikssund Kommune\nDin lokale elektriker fra Frederikssund Kommune og omegn er parat til at servicerer dig Tøv ikke, når du har brug for hjælp til dine elinstallationer. Din elektriker fra Frederikssund Kommune og omegn kan sikre og forny ældre elinstallationer, så din strømforsyning bliver ved at være en kilde til sikker strømforsyning i din bolig. Find din lokale elektriker fra Frederikssund Kommune og omegn her og få et GRATIS tilbud.\nSikker el med en autoriseret elektriker i Frederikssund Kommune\nLangt de fleste installationer i dit hjem skal udføre af en autoriseret elektriker. Som følge af ulovlig elinstallation, vil din forsikring højst sandsynligt ikke dække for eventuelle skader. Din elektriker fra Frederikssund Kommune og omegn er tæt på og kommer hurtigere.\nDin elektriker i Frederikssund Kommune finder lys i mørket Der findes ikke noget mere irriterende, end når strømmen svigter og lyset går. Man famler rundt i blinde efter el-skabet, og når man finder det, har man måske glemt, hvordan man skifter en sikring. Brug den lokale din elektriker fra Frederikssund Kommune det betaler sig.\nDerfor bør du hyre en lokal elektriker i Frederikssund Kommune\nElektricitet er ikke noget, man roder med, hvis ikke man har forstand på det. Der er stærke kræfter på spil, og det er muligt at påføre sig selv nogle slemme skader, hvis ikke man ved, hvad man laver. Derfor er det en god idé at hyre en elektriker i Frederikssund Kommuneder ved, hvordan man gør – og faktisk er det også lovpligtigt ved langt de fleste elinstallationer i dit hjem. Derfor anbefales det på det kraftigste, at du får en autoriseret elektriker til at tage sig af dine elinstallationer. Det er både sikrest for dig selv, men det er også klogest, hvis du ønsker at holde dig på den rigtige side af loven. Forsikringen dækker heller ikke, hvis ikke dine elinstallationer er udført af en autoriseret elektriker. Sikringen i dit elskab kan du sagtens selv skifte, men store og mere omfattende opgaver bør du lade en elektriker tage sig af. Er du i tvivl om lovligheden af din elinstallationer er det en god idé at få en elektriker til at tage et kig på dem, så du kan finde ud af om de er sikre og lovlige.\nEn elektriker laver alt det i huset, der har med el at gøre. Det vil sige alt fra at hænge lamper op og montere stikkontakter til at lave elektriske installationer og datainstallationer. Meget af den slags elektrikerarbejde har du sikkert ikke de store planer om at gå i gang med. Men andre af opgaverne kunne du måske godt finde på at kaste dig ud i, hvis du er en frisk gør det selv-mand eller -kvinde. Men må du overhovedet det?\nEr du en rigtig handyman m/k, er der meget arbejde, du selv kan lave i hus og have. Og der er virkelig mange penge at spare, hvis du kan lave noget af arbejdet selv. Men det kræver selvfølgelig, at du faktisk ved, hvad du har med at gøre, så det færdige resultat også bliver godt. Ellers kan det nemlig hurtigt blive en dyr affære at være gør det selv-mand, hvis du først selv skal lave arbejdet og derefter have det lavet om af en professionel. De fleste ting i huset, må du gerne selv gå i kast med, hvis du har mod på det. Alle kan for eksempel kalde sig tømrer, murer eller maler – og alle må derfor lave tømrerarbejde, murerarbejde og malerarbejde. Det er godt nok ikke alle, der er lige gode til det, men det er så en helt anden sag.\nEn ting er altså, hvad du selv kan lave, noget helt andet er, hvad du faktisk må lave. Det meste må du selv gå i kast med, hvis du har lyst, men der er nogle få undtagelser. Alle former for vvs-arbejde, kloakarbejde og elektrikerarbejde kræver en autorisation. Det er Sikkerhedsstyrelsen, der udsteder autorisationen til håndværksvirksomheden. Når der kræves autorisation, skyldes det, at myndighederne her har vurderet, at der kan være risiko for både sundhed og personskade, hvis arbejdet ikke er udført korrekt. Og derfor er det altså et krav, at det er uddannet fagpersonale med den krævede autorisation, der udfører arbejdet. Når det handler om elektrikerarbejde, kunne forkert udført arbejde for eksempel betyde en øget brandrisiko. Og derfor er det altså ikke en god idé, at alle og enhver laver den slags arbejde.\nNår der skal installeres el overalt i et nyt hus, er du nødt til at alliere dig med en elektriker. Det samme gør sig gældende, hver gang du skal have repareret eller vedligeholdt el i et eksisterende hus. Når der skal trækkes kabler, monteres kontakter, afbrydere og udtag og faktisk også i nogle tilfælde, når der skal installeres hårde hvidevarer, ja, så skal du have fat i elektrikeren. Skal du have lavet en elinstallationsrapport i forbindelse med en ejerskifteforsikring, hvis du skal købe eller sælge hus, skal du også have fat i en autoriseret elektriker til det arbejde. Derudover kan en elektriker også etablere eltavler, installere elvarme, ventilationsanlæg, telefonanlæg, it-anlæg og alarmsystemer. Men det er så typisk også ting, som de fleste gør det selv-folk trods alt ikke ville kaste sig ud i.\nHører du til en af dem, der plejer at lave så meget som muligt selv – eller måske at bytte vennetjenester med venner og familie, der så kan lave det, du ikke lige selv kan – så skal du altså huske på, hvad der er tilladt, og hvad der ikke er tilladt. Det er nemlig ikke bare en dårlig idé at gøre det selv alligevel – det er direkte ulovligt. I mange tilfælde ville det sikkert ikke blive opdaget, hvis en person uden autorisation lavede elektrikerarbejde. Men skulle der ske en skade eller fejl i forbindelse med arbejdet, er der ingen forsikring, der dækker. Og så kan det hurtigt blive meget dyrt. En autoriseret håndværker er derimod forsikret. Det er et krav for at få autorisationen. Og det er samtidig din garanti for, at du ikke vil kunne komme til at lide skade eller hæfte for noget, du er uden skyld i. Og det er da en rar garanti at have. Så husk at ringe efter elektrikeren i Frederikssund Kommune , når du skal have lavet mere omfattende elektrikerarbejde.


Hvad betyder en diskusprolaps i lænden? - haandarbejdsbladet.dk\nEn diskusprolaps i lænden er en prolaps mellem en af de fem lændehvirvler. Det er nemlig mellem hvirvlerne, at diskus sidder. En diskus fungerer lidt som en støddæmper mellem hvirvlerne og består af en stærk ydre ring og en flydende midte. Når en diskusprolaps opstår, er det fordi at den ydre ring eller den flydende midte, når ud til rummet mellem lændehvirvlerne. Der findres tre forskellige diskusprolapser, nemlig en hvor den flydende midte presser på den ydre ring, en hvor den flydende midte er trængt igennem en sprække i den ydre ring og en hvor den flydende midte har revet sig løs fra disken. Heldigvis betyder en diskusprolaps ikke nødvendigvis, at man aldrig kan arbejde eller dyrke sport igen, modsat hvad nogle tror.\nFor at behandle en diskusprolaps i lænden kan man vælge enten træning eller operation. En operation vil også kræve, at man genoptræner lænden efterfølgende. Operationen reducerer nemlig smerterne på kort sigt, men for at opnå smertenedsættelse på længere sigt, er genoptræning nødvendig. I nogle tilfælde heler diskusprolapsen helt af sig selv. Faktisk heler over halvdelen af diskusprolapser i lænden af sig selv inden for et års tid uden operation. Ligesom med andre skader vil kroppen nemlig helt naturligt forsøge at hele diskusprolapsen.\nPræcis hvilken træningsform man vælger er ikke så vigtig, det vigtige er, at man får bevæget sig. En god idé er at vælge en aktivitet man kan lide, så der er større sandsynlighed for, at man får det gjort. Her er det også vigtigt at nævne, at det gerne må gøre ondt under træningen, så længe at smerterne er håndterbare under træningen og efterfølgende. Sæt et målbart og tidsbestemt mål for genoptræningen og planlæg så aktiviteterne ud fra det.


Åbent hus i Dansk HøreCenter i Hjørring | VendelboPosten.dk\nD. 3 april 2019 - kl 14:41\nÅbent hus i Dansk HøreCenter i Hjørring\nGratis høretest lørdag og gratis test af høreapparater\nHJØRRING: Dansk HøreCenter i Hjørring, Banegårdspladsen 3, har åbent hus lørdag 6. april klokken 10-14. Her kan gæsterne få testet hørelsen gratis og møde personalet i afdelingen. Det er ikke nødvendigt at bestille tid.\n- Viser det sig, at du lever med nedsat hørelse, kan du prøve de nyeste, moderne høreapparater gratis i 30 dage, og mærke forskellen i vante omgivelser. Man skal nemlig vænne sig til at gå med høreapparater, så det er en fordel for dig at prøve dem. I de 30 dage får du også apparaterne tilpasset/justeret løbende, så de passer netop til dig og dine behov, lyder det i en pressemeddelelse fra firmaet.\nNår man skal have høreapparat, sætter det naturligvis en masse tanker i gang, og mange har et krav til en diskret løsning, når de skal have høreapparater.\n- Moderne høreapparater er heldigvis små og diskrete og trods den lille størrelse, er de små teknologiske vidundere, som kan bidrage til livskvalitet for den enkelte.\nHos Dansk HøreCenter kan kunderne få høreapparater, hvor de kan streame lyd fra smartphone direkte i apparaterne, og brugerne kan endda også få dem justeret online, så de ikke behøver at møde fysisk op i hørecenteret hver gang, man skal have dem justeret.\n- Derudover er det nyeste skud på stammen et genopladeligt høreapparat, som sætter helt nye standarder inden for høreapparatteknologien.


Fri levering v/køb over 499 kr.\nSAVLE & HAGESMÆKKER\nFLEECE, TERMO & REGNTØJ\nHos Den blå ballon modtager vi betaling med Dankort og Visakort. Betaling vil først blive trukket på din konto, når varen er afsendt.\nDen blå ballon benytter Dan Domains Betalingssystem der lever op til alle de sikkerhedskrav, der er stillet og er godkendt og certificeret af Nets.\nAl kommunikation mellem DanDomain Betalingssystem og kortindehaveren foregår via en krypteret SSL forbindelse. Dette sikrer at uvedkommende ikke kan se de data som udveksles. Ligeledes krypteres data der sendes mellem DanDomain Betalingssystem og Nets betalingsserver.\nDu kan betale via netbank eller almindelig bankoverførelse fra egen bank. Varen sendes først, når pengene er overført til vores konto. Oplys venligst ordrenummer som reference.\n• Danske Bank : reg 3121 konto 0010301661\nBankoverførelse fra udlandet :\n• IBAN : DK9830000010301661\n• BIC (SWIFT-adresse) : DABADKKK\nVi benytter Post Danmark som fragtselskab og bestræber os på i hverdage, at alle bestilinger inden kl. 12:00 sendes samme dag. Ordrer bestilt efter kl. 12:00 sendes først kommende hverdag. Vær opmærksom på at Post Danmark ikke leverer pakker i weekenden, så varer bestilt torsdag efter kl. 12 og fredag leveres først kommende mandag. FORSENDELSE I DANMARK Afhentning i butikken er gratis. Vi sender en mail når varerne er pakket og klar.\nPrivat pakke UDEN omdeling 30,00 DKK\nPrivat pakke med omdeling 55,00 DKK\nDine varer sendes fragtfrit i DK ved køb over 499,00 DKK.\nForsendelse inden for EU vil blive tillagt et gebyr på 150,00 DKK\nForsendelse uden for EU vil blive tillagt et gebyr på 250,00 DKK\nAlle priser på web-adressen www.denblaaballon.dk er inklusiv moms og eksklusiv fragt og ekspedition. Der tages forbehold for trykfejl og udsolgte varer. Teknikken kan svigte en gang imellem og derfor er der mulighed for, at der opstår fejl og at du af en eller anden grund, ikke kan få opfyldt dine ønsker. Hvis dette er tilfældet, får du hurtigst muligt besked via e-mail.\nHos Den blå ballon har du 14 dages fuld returret - gældende fra den dag du modtager varerne. Hvis du vælger at fortryde et køb eller ønsker at bytte en varer. Skal du indenfor 14 dage efter du har modtaget dine varer, sende varen retur til Den blå ballon ubrugt og i samme stand som ved modtagelsen, inkl. tags, poser, æsker mm. Varer uden tags, poser mm. tages IKKE retur.\nAlle varer købt hos Den blå ballon er omfattet af købelovens regler om 24 måneders reklamationsfrist. Reklamationsretten betyder, at du som kunde kan klage over fejl og mangler ved varen, som er opstået inden 24 måneder efter købet. Reklamationsretten dækker ikke, når fejl, skader eller slidtage opstår på grund af forkert brug, manglende vedligeholdelse eller almindelig slid. Ved reklamation, skriv en besked til hello@denblaaballon.dk\nHer finder du os Den Blå Ballon\nTelefon: 3526 8026\nInformation ForsideVilkår og forsendelseKontaktGå til kassen


Sygeplejersker raser over tillæg: Det føles som et hold kæft-bolsje | BT Samfund - www.bt.dk\n19. jan. 2022 - 18:29\n33-årige Christina Kjær Hansen arbejder som operationssygeplejerske, og selvom hun får et tillæg på 12.000, synes hun ikke, at det er fair – for mange hendes kolleager får nemlig ikke en krone. Foto: PRIVATFOTO\nChristina Kjær Hansen arbejder som sygeplejerske på Roskilde Sygehus og er en af de heldige, der er blevet udvalgt til at få en ekstra pose penge fra staten.\nMen hun føler sig ikke heldig, siger hun.\nFaktisk føler hun, at de 12.000 kroner, hun modtager i tillæg inden april, bliver brugt som et slags hold kæft-bolsje.\n»Når man giver sådan et fastholdelsestillæg, så giver det ikke noget på den længere bane. Til april kan vi måske se, at der er en masse, der siger op igen, fordi vilkårene ikke ændrer sig,« siger den 33-årige operationssygeplejerske.\nOg så bunder størstedelen af hendes frustration i, at det ikke er alle hendes kollegaer, der får en bid af kagen. For alle er pressede, siger hun.\n»Jeg synes, det er helt hul i hovedet, at man kun vælger at give halvdelen af medarbejderne et tillæg. Folk har jo ikke lyst til at blive et sted, hvor man ikke føler sig værdsat,« siger Christina Kjær Hansen.\nHun arbejder i Region Sjælland, der har fået 154 millioner fra regeringens vinterpakke, som regionen så selv har skullet fordele ud på de forskellige sygehusafdelinger.\nRegionen har valgt at give en pose penge til cirka halvdelen af dens 20.000 medarbejdere. Og B.T. har spurgt regionsdirektør i Region Sjælland, Per Bennetsen, hvorfor man ikke har givet alle medarbejdere en del af pakken.\n»Jeg synes, at alle er vigtige, men det er et redskab til at få driften til at hænge sammen,« siger Per Bennetsen\nMen hvad hvis den anden halvdel smutter?\n»Det ville jeg være frygtelig ked af. Men nogle gange handler det om at prioritere de steder, hvor det har været rigtig svært.«\nHos Dansk Sygeplejeråd, der sad med til forhandlingerne om vinterpakken, havde man gerne set, at alle sygeplejersker fik en bid af kagen. Det siger kredsformand i Kreds Sjælland, Anne Marie Holst Sommer:\n»Men der har vi ikke kunnet rykke på noget – regionen har stået helt fast. Vi var nødt til at skrive under, for ellers ville der slet ikke være noget til os,« lyder det fra kredsformanden.\nI Region Hovedstaden har man valgt at fordele pengene ud til en mindre andel end i Region Sjælland – nemlig til 30 procent af medarbejderne.\n54-årige Marianne Priskorn er en af de sygeplejersker, der arbejder i Region Hovedstaden, og som ikke får en krone i tillæg.\n53-årige Marianne Priskorn er sygeplejerske i Region Hovedstaden og er ikke en del af de 30 procent, der får et tillæg. Det synes hun, ikke er fair. Og hun frygter, at prioriteringen kommer til at give bagslag. Foto: PRIVATFOTO\nHun føler sig i den grad forbigået under udvælgelsen af »de mest pressede områder«, som regionen siger, at man har valgt at prioritere.\n»Vi har enormt travlt på min afdeling. Vi er underbemandede og generelt under et kæmpe pres,« siger Marianne Priskorn, der arbejder på gastromedicinsk afdeling på Hvidovre Hospital.\nRegion Hovedstaden har fået 312,5 millioner kroner til fordeling blandt deres knap 40.000 medarbejdere. Og at man kun har valgt at fordele dem ud til 30 procent, forstår Marianne Priskorn ikke.\n»Vi er alle sammen vigtige brikker i sundhedsvæsenet – så det er med at holde på alle kompetencer – og det gør man ikke ved at tilgodese nogle og ikke nogle andre,« siger hun og tilføjer:\n»De, der har lavet fordelingen, forstår ikke, hvordan det hænger sammen – hvordan vi er hinandens forudsætninger og afhængige af hinanden på kryds og tværs.«\nMarianne Priskorn fortæller, at hun i forskellige online sygeplejerskegrupper kan mærke en splittelse medarbejderne imellem:\n»Det her udløser en kæmpe uro og frustration.«\nHun forudser, at flere af de sygeplejersker, der føler sig forbigået, kommer til at søge væk fra det offentlige.\n»Jeg tror, det kommer til at give større bagslag, end man umiddelbart ville tro,« siger hun.\nHavde du været med i den her artikel, hvis du var en del af de 30 procent, der havde fået tillægget?\n»Det havde jeg. Jeg ved, at dem der har fået, er glade for den anerkendelse, men de er også klar over, at den bagvedliggende udfordring ikke er løst med det her – det bliver spændende at se, hvor mange der smutter til foråret, når de har fået udbetalt den sidste del af tillægget.«\nB.T. har talt med regionsrådsformand i Hovedstaden, Lars Gaardhøj, og spurgt, om de i forhandlingerne overvejede, hvorvidt det kunne skabe splid medarbejderne imellem, når kun 30 procent blev tilgodeset.\n»Jeg kan godt forstå, at der er nogen, der måske tænker, 'hvorfor var der ikke noget til mig'. Men vi ville gerne have, at pengene skulle kunne mærkes og måtte derfor prioritere.«\nKredsformand i Region Hovedstaden hos Dansk Sygeplejeråd, Kristina Robins, er enig med Lars Gaardhøj i, at det var vigtigt, at pengene kunne mærkes. Men hun forstår godt frustrationerne.\n»Jeg ville selvfølgelig have ønsket, der havde været midler til at give alle, så det kunne mærkes. Men det var vigtigt for os, at det ikke bare blev 'et honninghjerte' igen.«